הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 121, 2018-06-12 11:40

תמר זנדברג: שלום לכולם, בוקר טוב, צהריים טובים.

תמר זנדברג: אני מתכבדת לפתוח את ישיבת ועדת הסמים והאלכוהול של הכנסת.

תמר זנדברג: אנחנו מציינים היום ישראל בריאה ללא עישון.

תמר זנדברג: אני חייבת לפתוח באיזה נימה אישית, אני מכהנת בוועדה הזו לדעתי כמעט שלוש שנים בערך עכשיו והפעם הראשונה בכהונה שלי שהכנסת ציינה את היום הזה שהיא מציינת כל שנה פנו אליי מהארגונים שיושבים כאן שרובכם הפכתם ברבות הימים כבר להיות באמת שותפים קבועים ואורחים קבועים ושותפים למאבק הזה.

תמר זנדברג: טוב, קיבלתי את הבקשה כי האמת זה לא יפה לסרב ופשוט במהלך הישיבה הזאת אני אישית חטפתי שוק, נפל לי איזה אסימון.

תמר זנדברג: ואני כילדה הייתי ילדה בשנות ה-80 או ה-90 עם פרסומת התולעים המפורסמת.

תמר זנדברג: כלומר, ידענו את הדברים וזה היה נראה כמו משהו כזה שידוע ואוקיי, בסדר, כבר לא רוצים לשמוע.

תמר זנדברג: אבל כששמעתי את הדברים כאן בוועדה לפני לדעתי פחות משלוש שנים באמת אני חייבת להגיד שחל אצלי מהפך באופן אישי.

תמר זנדברג: קודם כל אני הפסקתי לעשן מאז אותו יום, את המעט שהייתי מעשנת, אבל ממש מאותו יום לא נגעתי יותר בסיגריה ובאמת אני פתאום - - -

קריאה: היה לך שווה להיות בוועדה הזו.

תמר זנדברג: כן, כבר יצא משהו.

תמר זנדברג: ובאמת מאז בכל שלוש השנים שאנחנו עובדים ואני עוברת פה באמת על הסיכומים של הדיונים רק של הוועדה הזו מפברואר 18', דצמבר 17', ספטמבר 17', יוני 17', מאי 17', מרץ 17', פברואר 17', ינואר 17' וכו', יוני 16' וכו', באמת אני ממש רק מתוודעת יותר ויותר לאבסורד הזה שבו פשוט אנחנו מחלקים ברישוי המדינה, כי גם טבק זה פריט טעון רישוי בחוק רישוי עסקים, אני אומרת כחברת מועצה לשעבר, רישיון לבנאדם להרוג את עצמו בהתנדבות ובלי שזה נותן לו שום תועלת.

תמר זנדברג: לפחות יש דברים אחרים, אתם יודעים, מזון או דברים אחרים, יש תועלת, זה מתוק, זה טעים, זה נחמד, זה נחמה.

תמר זנדברג: יש גם נזק, נזק בריאותי, נזק כלכלי, נזק אחר ויש איזושהי מערכת איזונים והמדינה בוחרת עד מתי לעודד.

תמר זנדברג: פה אין תועלת, זה רק נזק, נזק שמסתיים במוות ובתחלואה קשה.

תמר זנדברג: ומשום מה הדבר הזה נמשך ואולי אפילו חומרתו לא מספיק מודגשת.

תמר זנדברג: וביום הזה אני רוצה באמת לחזור ולעסוק בנושא הזה.

תמר זנדברג: הרבה מהמשתתפים כאן כולל אני מגיעים עכשיו מוועדת הכלכלה ששם מתקדמת הצעת חוק שאני מקווה מאוד שתתקדם באמת בנוסח כמה שיותר כוללני וכמה שיותר מהודק.

תמר זנדברג: יש הרבה מאוד נושאים שם על הפרק שכוללים גם את הסיגריות האלקטרוניות, גם שיווק, גם פרסום, גם את הנושא של החפיסות שהוא מאוד מאוד חשוב.

תמר זנדברג: ויש כמה נושאים שהוועדה הזאת לקחה לעצמה בפריזמה דיי נקודתית ואני רוצה לנצל את הישיבה הזו כדי להתקדם בנושאים האלה.

תמר זנדברג: בינתיים מה שקרה מהישיבות הקודמות לישיבה הזאת זה שפורסם דוח מבקר המדינה שקבע כמה דברים שאנחנו בוועדה כבר ידענו אותם.

תמר זנדברג: דבר ראשון שהוא קבע שבאמת אחרי שנים של ירידה חלה בשנים האחרונות עלייה במספר המעשנים.

תמר זנדברג: שזה דבר שכשל

תמר זנדברג: עצמו צריך מאוד מאוד להדאיג אותנו מכוון שהדברים האלה, כמו שאנחנו רואים בכל נושא ציבורי, הם תוצאה של מדיניות.

תמר זנדברג: אם מדינת ישראל פועלת ואם היא מתקדמת בחקיקה, ברגולציה, בתקנות וכו' אז מספר המעשנים כתוצאה מזה יורד מכוון שהדברים האלה, הצעדים האלה עובדים.

תמר זנדברג: אם היא נרדמת בשמירה כמו שקרה בשנים האחרונות אז מספר המעשנים עולה.

תמר זנדברג: זאת משוואה מאוד מאוד פשוטה וכאן אפשר לראות אותה באופן גורף.

תמר זנדברג: זה דבר ראשון.

תמר זנדברג: דבר שני שהדוח קבע זה שמספר משרדי ממשלה, וביניהם משרד הבריאות, משרד האוצר ואפילו ראיתי משרד הגנת הסביבה לא עשו די, לא עשו את המוטל עליהם ולא עשו כל מה שביכולתם שזה מה שמצופה ממשרד ממשלתי לעשות על מנת לתרום להפחתת מספר המעשנים ולהפחתת העישון בישראל.

תמר זנדברג: וכאן אני חייבת לומר שאנחנו באנו עכשיו מוועדת הכלכלה, נכח בדיון מנכ"ל משרד הבריאות, שזה מצד אחד חדשות שמשרד הבריאות החליט ולקח על עצמו ובאמת השתתף וישב כל הישיבה.

תמר זנדברג: מצד שני אני לא יודעת עדיין להגיד האם משרד הבריאות החליט לקחת על עצמו באופן מלא את הובלת, ממש להיות ראש החץ של המדיניות הישראלית לצמצום העישון באופן דרמטי ולהפחתתו באופן משמעותי.

תמר זנדברג: אז אני באמת אשמח לשמוע קצת עדכון מעבר למה שמסר המנכ"ל בוועדת הכלכלה, מה נעשה בתוך משרד הבריאות ומה החשיבה כרגע ולאן זה הולך.

תמר זנדברג: זה דבר ראשון.

תמר זנדברג: דבר שני, משרד האוצר.

תמר זנדברג: נושא ממש ממש ספציפי ועוד כמה דקות, אני מקווה, יצטרף אלינו חבר הכנסת יהודה גליק שבאמת לקח על עצמו באופן מאוד מאוד משמעותי את נושא המיסוי.

תמר זנדברג: מנכ"ל המשרד ישב כאן בוועדה, ממש כאן בכיסא, ב-26 בפברואר 2018, ממש לפני שלושה חודשים אחרי שזימנו אותו בנוהל מיוחד שתקנון הכנסת מאפשר לנו והבטיח שתוך 30 יום הוא יעביר לנו לא את העשייה, לא את המסקנות, אלא רק את המתווה של התאריך לטיפול בנושא.

תמר זנדברג: עד לרגע זה למרות שאלות חוזרות ונשנות גם של חברי כנסת, גם של הוועדה, גם של אמצעי התקשורת, אנחנו לא קיבלנו את המתווה הזה.

תמר זנדברג: אני חוזרת – זה לא סוף של תהליך, זה לא מסקנות, זה לא דבר שנעשה, זה רק לדווח לוועדה מתי מתכוונים להתחיל לדבר על עשייה.

תמר זנדברג: וגם זה משרד האוצר מנותק קשר, אין עם מי לדבר, מסרב לענות לכל פנייה ואפילו הגדיל לעשות שהיום בבוקר, והסיבה היחידה שאני אומרת את זה כי לצערי הרב זה הפך במשרד האוצר לשיטה קבועה ולהתחמקות שיטתית.

תמר זנדברג: היום בבוקר פשוט הודיע שלא יהיה נציג לדיון הזה.

תמר זנדברג: ולכן, רק אני מוודאת, אין פה נציג משרד האוצר?

תמר זנדברג: גם הנציג של רשות המיסים שהיה אמור להגיע הודיע בבוקר שהוא לא מגיע.

תמר זנדברג: כלומר, לדעתי לפחות בפעם השלישית, אם לא יותר מזה, משרד האוצר פשוט מבריז מהדיון הזה, מסרב להתייצב וזה כשהוא המשרד המרכזי שכרגע יש לנו איתו דין ודברים פתוח כי הובטח לנו משהו על ידי המנכ"ל, לא פחות ולא יותר, לא מישהו אחר, לא מישהו זוטר.

תמר זנדברג: הדבר הזה א' לא התקיים עד היום, למעלה משלושה חודשים אחרי למרות שהתחייבו לנו תוך חודש והנציג גם לא הגיע לכאן כדי לדווח על הדברים.

תמר זנדברג: אז אני רוצה להודיע שאנחנו נחזור לאותו סעיף בתקנון הכנסת שמאפשר לנו לזמן לכאן את המנכ"ל.

תמר זנדברג: אנחנו נפנה אליו לפי מיצוי הליכים שכתוב בתקנון.

תמר זנדברג: אין את זה בפני כרגע אבל אנחנו נפנה את הפנייה הראשונית, נבקש להתייצב בפני הוועדה ואם כמובן נתאם את התאריך ביחד עם המנכ"ל וככל שזה לא יתואם אז אנחנו פשוט נפנה לזימון של עובד ציבור לפי, אין לי כרגע בפניי את הסעיף בתקנון אבל בוא נראה אם כתוב אותו פה.

תמר זנדברג: נוציא את זה ונקריא את זה בסיכום מה אנחנו בדיוק נעשה.

קריאה: סליחה, את מרשה להיות ללוביסטים להיות בוועדה?

תמר זנדברג: לא, הוועדה הזו סגורה ללוביסטים, לפחות שמייצגים חברות טבק.

מארק לוריא: הייתי מציע לא רק להזמין את המנכ"ל.

מארק לוריא: לפי אותו סעיף לדעתי אפשר גם להזמין את השר.

מארק לוריא: לדעתי השר במקרה זה הוא שקובע את המדיניות הזו שהוא לא מוכן להעלות את המס על טבק ב- - - אני חושב שחבל להזמין את המנכ"ל כי הוא רק יחזור על האוטומט - - -

תמר זנדברג: אתה צודק.

תמר זנדברג: הסעיף הזה בתקנות הוא סעיף שמיועד לעובדי ציבור, ולכן אנחנו פנינו למנכ"ל כי בעצם אמרנו זה עובד הציבור הבכיר ביותר שהוא אחראי על המדיניות באמת ולא רק על ה- - - שר הוא לא עונה פשוט לפי התקנון, אבל אני מקבלת את מה שאתה אומר, אתה צודק.

תמר זנדברג: אני חושבת שמבחינה ציבורית ראוי באמת שהשר באמת פעם אחת יתייצב בפני הציבור ויביע את עמדתו.

תמר זנדברג: עד היום שמענו את עמדתו רק בכל מיני תשובות בצ'ט בפייסבוק וכל מיני דברים כאלה דרך שאלות של אזרחים.

תמר זנדברג: לכן הוועדה באמת תפנה לשר, תבקש ממנו להתייצב בפני הוועדה ולמסור את עמדתו בנושא המיסוי.

תמר זנדברג: במקביל אנחנו נשמור על אותו סעיף בתקנון מכוון שהתקנון הוא מדבר על עובדי המדינה, על עובדי המשרד, ולכן הוא - - -

מארק לוריא: בדקתי עם היועץ המשפטי שאומר שמאותו סעיף אפשר להזמין את השר אבל - - -

תמר זנדברג: בייעוץ המשפטי שקיבלתי פעם קודמת נאמר לי שהדרג הכי בכיר שאפשר להזמין לפי הסעיף הזה זה את המנכ"ל מכוון שהוא עובד המשרד.

תמר זנדברג: אני אבדוק את זה שוב, אני - - -

מארק לוריא: אם לא, הייתי עושה את זה עם הוועדה לביקורת המדינה כי שם בוודאי יש להם את הזכות - - -

תמר זנדברג: אנחנו כבר פנינו לוועדה לביקורת המדינה, אנחנו בקשר עם הוועדה, אני בטוחה שהוועדה לביקורת המדינה בדרך כלל פורסת את כל הדוח ומנהלת דיונים פרקים פרקים.

תמר זנדברג: אני ביקשתי מהוועדה שתקיים דיון בפרק הזה בהקדם.

תמר זנדברג: אז א' אנחנו בהחלט עובדים מול הוועדה לביקורת המדינה.

תמר זנדברג: ב' אנחנו בהחלט נפנה לשר.

תמר זנדברג: נתייעץ לגבי האם זה מתוקף הסעיף הזה או לא, אם כן מה טוב, אם לא אז אנחנו נעשה את שני הדברים האלה במקביל.

תמר זנדברג: תודה.

תמר זנדברג: אז בואו רגע נתחיל מנציגי משרד הבריאות ברשותכם, תנו לנו איזה עדכון מה חדש מאז הפעם האחרונה שדנו בנושא בנוסף למה שנמסר כרגע בוועדת הכלכלה.

חיים גבע הספיל: שלום.

חיים גבע הספיל: אני יכול להגיד שבגדול אנחנו נמצאים בתהליך אינטנסיבי ומואץ בכל הנושא הזה של העישון.

חיים גבע הספיל: זה מתחבר גם לתהליך ארוך שביצענו של עבודת מטה לגבי החוק של הגבלת הפרסומת וגיבוש של חקיקה ממשלתית.

חיים גבע הספיל: בסופו של דבר, כמו שראיתם קודם, למעשה שילבנו את הנושאים שרצינו להעביר במסגרת החקיקה הממשלתית לתוך החקיקה הפרטית ובצורה כזאת המשרד נמצא ונוכח ומוביל ודוחף.

חיים גבע הספיל: למעשה חקיקה פרטית שמבטאת גם את כל אותן תוספות שהמשרד רצה לקדם במסגרת הממשלתית ושלא היו בחקיקה הפרטית.

חיים גבע הספיל: אז זה לגבי מרכיב אחד.

חיים גבע הספיל: מרכיב נוסף – יש המון הצעות חוק פרטיות שאנחנו בוחנים אותן ורואים מה ניתן מבחינתנו ואפשרי לקדם ואיפה יש לנו בעיות ולגבי אותן בעיות איך אפשר לתאם כדי באמת לתת גב, שוב, בהתאם למדיניות שלנו ועד כמה שאנחנו חושבים שזה נכון לקדם נושאים שונים שקשורים למקומות ציבוריים למשל.

חיים גבע הספיל: חוק ייעול האכיפה אמור לעלות ביום ראשון לוועדת שרים ואנחנו עובדים על גיבוש של עמדת המשרד ולראות איך אפשר לקדם אותו.

תמר זנדברג: זה חוק ממשלתי?

חיים גבע הספיל: הצעת חוק פרטית.

תמר זנדברג: מה זה ייעול האכיפה, מה הוא קובע?

חיים גבע הספיל: זו הצעת חוק שעוסקת בתיקון מאוד משמעותי לחוק מניעת העישון במקומות ציבוריים כולל שינוי של כל התוספת לגבי ביטול חדרי עישון ואזורי עישון.

חיים גבע הספיל: אז החוק הזה בעצם מבטא חלק מהדברים שרצינו לעשות ואנחנו בוחנים לגבי אותם דברים שלא חשבנו עליהם או שהיו לנו איתם בעיות מה אפשר לתאם, מה דורש השינויים ולראות שבגדול אנחנו מצטרפים ודוחפים את אותן הצעות חוק פרטיות שבאמת אנחנו יכולים לעשות את זה.

חיים גבע הספיל: זה גם דורש תיאום עם משרד המשפטים אז זה תהליך מורכב אבל יש התקדמות גם בעניין הזה כמובן.

חיים גבע הספיל: אני יכול להזכיר את צו מניעת העישון שאושר לפני שבוע בכנסת שגם הרחיב את ההגבלות על מקומות ציבוריים.

חיים גבע הספיל: לגבי הנושא של קמפיינים – השנה יש תקציב, יצאנו בקמפיין אחד לצמצום עישון בחברה הערבית בתחילת השנה בעלות של כחצי מיליון שקלים.

חיים גבע הספיל: יש לנו השנה עוד מיליון וחצי שהוקצו לטובת הנושא של קמפיינים בנושא עישון, אנחנו צריכים עוד לתאם בדיוק ולתכנן איך אנחנו מנצלים אותם.

חיים גבע הספיל: לצורך העניין, כרגע עומד על הפרק אותו צו למניעת העישון שאנחנו נבחן את האפשרות לעשות איזשהו קמפיין שיעלה את המודעות בקרב הציבור, המעשנים והלא מעשנים ובעלי מקומות ציבוריים לאותו צו שעבר כדי שיידעו, יכירו וייערכו בהתאם.

חיים גבע הספיל: אז זה עניין אחד.

חיים גבע הספיל: לגבי החברה הערבית באופן ספציפי חלק מהקמפיינים יופנו לחברה הערבית ויש עוד תקציב של כחצי מיליון שקלים, שיוקדש חלקו השנה וחלקו שנה הבאה, לקידום תכניות לצמצום העישון בחברה הערבית.

חיים גבע הספיל: ותקציב נוסף שכרגע עומד על מיליון וחצי שקלים לטובת הנושא של הגמילה מעישון, הקמה של מוקד טלפוני לאומי לגמילה מעישון שזה אמצעי שקיים בהרבה מאוד מדינות בעולם והוא בעצם מאפשר לצמצם פערים מבחינת גיאוגרפיה, השפה, ומאפשר בעצם להנגיש את שירותי הגמילה מעישון דרך הטלפון.

חיים גבע הספיל: אמצעי יעיל, מוכח ומאוד כדאי.

חיים גבע הספיל: ואמרתי, יש תקציב ראשוני ואנחנו נמצאים בתהליך של בחינה איך להוציא את זה לפועל, יש כאן מורכבות של מכרז והתקשרויות ודברים כאלה, אבל זה נמצא בעבודה ויש ישיבות מסביב לשעון סביב הנושא הזה בתקווה שזה ייסגר מהר.

חיים גבע הספיל: ב-31 במאי הגשנו את דוח שר הבריאות שנותן איזשהו עדכון, תמונת מצב מאוד מפורטת לגבי העישון בישראל עם הנתונים הכי מעודכנים שיש לנו.

חיים גבע הספיל: השנה יהיה לנו סקר חדש - - -

יעל גרמן: האם הייתה עלייה בדוח האחרון?

חיים גבע הספיל: לגבי הנתונים, מבחינתנו הנתונים הרשמיים, בהתבסס על הסקרים, אז למעשה הנתון הרשמי של שנה שעברה הוא היה 21.6% והנתון השנה הוא 20.5%, ככה שהייתה ירידה של אחוז אבל זה באופן רשמי.

חיים גבע הספיל: אבל העניין הוא שהיה איזשהו שינוי במדגם, טלפונים ניידים, טלפונים נייחים, היא איזשהו שינוי בצורה שבה עושים את הסקרים ואת המדגמים, ולכן מבחינה מקצועית קשה לנו להשוות לשנים קודמות, אנחנו בעצם סוג של מתחילים מדידה מחודשת ומסתכלים על הנתון הראשון כרשמי ומייצג ואפשר להתייחס אליו רק מ-2016 - - -

שוש גן-נוי: אבל בשש-שבע שנים האחרונות למעשה המצב הוא סטטי.

שוש גן-נוי: אי אפשר להגיד שיש ירידה, וזה הדבר החשוב.

חיים גבע הספיל: אני אחדד שאם אני לוקח את אותה צורת חישוב מעודכנת ומנסה להסתכל אחורה ועושה איזושהי הערכה לא הכי מדויקת, אבל כן הערכה לגבי שנים קודמות אז באמת נראה שהייתה איזושהי התייצבות בשיעורי העישון סביב ה-20, 21, 22 ועכשיו אנחנו משווים את עצמו רק ל-2016.

חיים גבע הספיל: יש עכשיו את הנתון של 2017 שמראה כן ירידה מסוימת וצריך להמשיך לראות אם זה נמשך בשנים הבאות.

שוש גן-נוי: אבל עוד - - - מלפני שבע שנים.

חיים גבע הספיל: המצב היום עדיין לא, היינו במצב, לכאורה, יותר טוב בעבר, היינו ב-20.1% לכאורה.

חיים גבע הספיל: אבל כרגע זה הנתונים מבחינת שיעור המעשנים אבל שוב, זה לא המדד היחידי, המדד צריך להיות כמובן העשייה וקידום החקיקה וכל הפעילות - - -

לאה רוזן: כדאי להתייחס גם לנתונים מרשות הסמים שמשם יש עלייה בקרב אנשים צעירים 18 עד גיל 40 מ-2009 עד 2016.

לאה רוזן: עלייה.

לאה רוזן: רק סיגריות.

חיים גבע הספיל: אני אגיד שאם אנחנו מחפשים עוד נתונים אז יש את הנתון הזה של הרשות למלחמה בסמים, אבל יש גם נתונים מהצבא שהצבא אומר שבקרב המתגייסים הגברים יש 28% עישון בגיוס שזה עלייה לעומת שנים קודמות שזה גם איזשהו אינדיקטור שאומר שהמצב לא מזהיר אם 28% מהבנים שמתגייסים כבר מעשנים אז יש לנו בהחלט פה - - - לגבי נתונים של נוער השנה יש סקר חדש, סקר מאוד מקיף של יוסי הראל שזה סקר משותף עם משרד הבריאות ומשרד החינוך וכשיהיו נתונים הם בטח יוצגו, ואני מקווה שלפחות חלקם נוכל להציג כבר בדוח הבא.

חיים גבע הספיל: אז יש עשייה ויש תקציבים ויש התקדמות.

חיים גבע הספיל: אני יכול להגיד שדוח מבקר המדינה גם בעניין הזה ויש לנו ישיבות על הפקת לקחים, תיקון ליקויים וכל הדברים האלה כך שיש המון פעילות סביב הנושא הזה והכיוון הוא בהחלט חיובי אבל זה תהליך שמן הסתם ייקח זמן.

תמר זנדברג: אוקיי.

תמר זנדברג: בבקשה.

יעל גרמן: קודם כל אני מכירה את חיים, אני חושבת שהוא עושה עבודה נהדרת, באמת עבודה נהדרת, נאמנה.

יעל גרמן: ואולי קודם כל נתחיל ונברך אותך על הקיום של הדיון הזה ביום הזה - - -

תמר זנדברג: תודה, תודה, התחלנו בברכות וב- - - תודה יעל.

יעל גרמן: אז אני אצרף את הברכות לכל מה - - - אני רוצה לשאול אותך – אתה יודע שהיום, אנחנו דנו, אני לא הייתי אבל דנו בוועדת כלכלה ובחוק שמנסה באמת למנוע את הפרסום, אבל באותו חוק יש סעיף שמחריג את העיתונות הכתובה ואני רוצה לדעת מה עמדתך לגבי הסעיף הזה.

חיים גבע הספיל: אז אני יכול להגיד שהמנכ"ל נשאל בסוף הדיון בדיוק את אותה שאלה והתשובה שלו הייתה שהנושא יוצג באופן מפורט וברור במסגרת הדיון על הצעת החוק ככה שאני כרגע לא - - -

יעל גרמן: לא נוח לך לומר מה עמדתך.

חיים גבע הספיל: א' זה עמדת משרד הבריאות.

חיים גבע הספיל: יש עמדה למשרד הבריאות בנושא, המנכ"ל ביקש שהוא יציג אותה בדיון הבא על החוק ואני כרגע לא בקיא בכל הפרטים אז אני אמנע אם אפשר.

קריאה: דילמת הלויאליות.

יעל גרמן: כן, בסדר גמור, אני מבינה את זה באמת - - - ושאלה שנייה, מה מתכוונים לעשות כדי למנוע את הסיגרית ג'ול מלהיכנס לארץ.

יעל גרמן: מה אתם מתכוונים לעשות לאחר שהיועץ המשפטי לממשלה למעשה התיר לכם להשתמש בתקנון.

חיים גבע הספיל: אז כמו שזה נראה כרגע יש סוג של תמימות דעים גם בייעוץ המשפטי אצלנו ואצל הנהלת המשרד ואצל היועץ המשפטי שיש מקום להשתמש באמת בסמכות שהיא יחסית חריגה לאסור בהוראה מנהלית.

חיים גבע הספיל: יש עדיין ככל הנראה צורך לעשות איזשהו הליך של - - - כמו שזה נראה כרגע יש כוונה לעשות שימוש באמת באותה הוראה מנהלית ולאסור מיידית, לאחר שימוע, שימוע נדרש כנראה מול החברה, ואז לשקול את זה ובהתאם לאותו שימוע ולאותה התייעצות שהשר יעשה במידה והוא עדיין יהיה רלוונטי אז להוציא איסור מיידי על השיווק של הג'ול בישראל.

חיים גבע הספיל: ובמקביל תהליך של תיקון, מה שקוראים לזה, דרך המלך, שזה הדרך העקרונית, המהותית, שאמורה לעשות סדר עם כל הנושא של הסיגריות האלקטרוניות במסגרת של חוק הגבלת הפרסומת, להחיל על סיגריות אלקטרוניות את אותן הגבלות כמו מוצרי טבק רגילים וזה יפתור את כל הנושא של מכירה לקטינים ופרסום ועישון במקומות ציבוריים - - -

תמר זנדברג: זה העניין עם הטבק והעישון?

חיים גבע הספיל: כן.

תמר זנדברג: אני מודה שאני לא הצלחתי, אני שאלתי שם, אבל הבנתי שהם לא רצו להתקדם עם זה וזה ידון ב-- - אתה יכול רגע להסביר לנו מבחינה מקצועית, עזוב רגע משפטית, כי באמת כמו שאמרה חברת הכנסת גרמן, אם האייקוס היה לנו עניין שעד שזה הוכר כמוצר טבק.

תמר זנדברג: עכשיו הג'ול יש לו מוצר עישון כי אין בו טבק אבל יש בו ניקוטין למעלה מהכמות המותרת שרוצים בכלל לאסור אותה לגמרי בחוק החדש שיהודה גליק השיג בדיוני האוצר.

תמר זנדברג: אז מהזווית שלך, מה זה מוצר טבק ומה זה מוצר עישון ולמה צריך להיות הבדל ביניהם.

חיים גבע הספיל: זה כן הכוכב, יש לו מחסניות ויש - - -

תמר זנדברג: זה תמיד נראה כמו דיסק און קי, כמו איזה מוצר אלקטרוני כזה.

חיים גבע הספיל: זה הרעיון, זה מתוכנן.

יעל גרמן: זה דיסק און קי.

תמר זנדברג: אה זה באמת דיסק און קי.

חיים גבע הספיל: ההטענה שלו היא דרך ה-USB במחשב, זה חלק מהעניין.

חיים גבע הספיל: הוא נראה כמו הסטיקים של המודם של פעם או דיסק און קי.

קריאה: ככה אפשר להסתיר מההורים, מהמורים - - -

חיים גבע הספיל: זה מסתתר בתוך כף היד ובשיעור לוקחים שאיפה וככה נושפים את המעט אדים שיש לו לתוך החולצה ואף אחד לא רואה וזה בא בטעמים - - -

יעל גרמן: תעשיית המוות מתחכמת - - -

חיים גבע הספיל: אני אגיד באופן כללי מאוד קטגורי.

חיים גבע הספיל: אנחנו הכרנו מתמיד את תעשיית הסיגריות, שזה הסיגריה הרגילה, מכילה טבק, שורפים אותה, שואפים וככה צורכים את הניקוטין עם כל חבילת הרעלים והמסרטנים שנלווית אליו.

חיים גבע הספיל: הסיגריות האלקטרוניות זה משהו שהגיע לפני בערך 10 שנים והרעיון הוא למעשה מכשיר אינהלציה אישי קטן, כמו איזה קומקום חשמלי, יש לו גוף חימום שעליו מטפטפים נוזל והגוף חימום הזה בהפעלה מחמם את הנוזל לאדים ושואפים אדים.

חיים גבע הספיל: אז זה לא עישון אלא אידוי.

חיים גבע הספיל: הנוזל הזה בדרך כלל מכיל חומרי טעם וריח, חומרים שעושים אפקטים של אדים ואת הניקוטין, את הסם הממכר ניקוטין.

חיים גבע הספיל: כמו שיש בסיגריה, פשוט צורכים אותו לא דרך שריפה של טבק אלא בצורה של חימום של נוזל שמכיל חומרי טעם וריח ואת הניקוטין- - -

תמר זנדברג: זה טכנולוגיה שבעצם לקחה את הניקוטין, עשתה לו מיצוי וטבלה אותו בתוך נוזל?

חיים גבע הספיל: כן, היא אמרה, למעשה המעשנים מכורים לניקוטין, הם צריכים את הניקוטין, רק הם מקבלים את הניקוטין בסיגריה עם עוד חבילה של אלפי חומרים - - -

תמר זנדברג: וזה נעשה על מנת שזה לא יוכל להיות מוגדר כמוצר טבק, זאת הכוונה או ש- - -

חיים גבע הספיל: לא, הוא לא נעשה כדי לברוח מהחוק, הוא נעשה כדי לתת חלופה לשוק המאוד מאוד משמעותי הזה של שוק הטבק.

חיים גבע הספיל: כי למעשה זה שוק של מכורים לסמים, פשוט זה סם חוקי שנקרא טבק.

חיים גבע הספיל: הרעיון של הסיגריות האלקטרוניות זה לספק לאותם מכורים חלופה לשריפת טבק אם יוכלו לקבל את הניקוטין בצורה אחרת.

תמר זנדברג: רקע, אבל הטבק, מה שמתמכרים בטבק זה גם כן הניקוטין.

חיים גבע הספיל: נכון.

תמר זנדברג: זאת אומרת שזה מיצוי של ניקוטין מתוך הטבק והעברה שלו ל- - -

חיים גבע הספיל: נכון, וקבלה שלו בצורה של אדים במקום - - -

יהודה גליק: חברה תתעשר ו- - -

תמר זנדברג: לא, זה ברור, אבל אני שואלת מה פה - - -

יעל גרמן: כאילו - - - מטבק.

תמר זנדברג: אבל למה זה נעשה, מה המוטיבציה.

חיים גבע הספיל: זה שוק מטורף, השוק של ההתמכרות לטבק.

תמר זנדברג: לצורך העניין, מה רע, במרכאות כפולות לפרוטוקול - - -, מה רע באייקוס לצורך העניין, למה היה צריך עוד טכנולוגיה.

חיים גבע הספיל: זה סיגריות אלקטרוניות.

חיים גבע הספיל: האייקוס הגיע לפני בערך שלוש שנים, כמעט ארבע שנים, והוא פיתוח של חברת הטבק פיליפ מוריס ולמעשה הוא לקח את הרעיון של גוף חימום מהסיגריה האלקטרונית, את הרעיון של הסיגריה הרגילה של פיליפ מוריס ועשה ביניהם שילוב.

חיים גבע הספיל: ובעצם הוא אומר, אני לוקח יחידת טבק לחימום, זה כבר לא נוזל עם ניקוטין, אני לוקח את הסיגריה, עושה לה איזשהן התאמות, עדיין זה אותו טבק עם ניקוטין והכל, עושה לה איזשהן התאמות, ובמקום לשרוף אותו עם אש, עם מצית בקצה הסיגריה אני מכניס אותו לתוך גוף שיחמם אותו בחום מבוקר.

חיים גבע הספיל: במקום 800 מעלות בקצה הסיגריה, 300 מעלות דרך האייקוס.

חיים גבע הספיל: אז זה כן מוצר טבק כי הוא מכיל טבק, בסיגריה אלקטרונית יש רק נוזל עם ניקוטין, פה יש טבק.

חיים גבע הספיל: וזה עובר חימום ולא בעירה.

תמר זנדברג: כלומר למעשה מה שאתה אומר שהסיגריה האלקטרונית היא קדמה לאייקוס וג'ול הוא סוג של סיגריה אלקטרונית.

תמר זנדברג: מבחינה טכנולוגית זה חזרה אחורה למיצוי של הניקוטין, כאילו מבחינה טכנולוגית האייקוס פה הוא היה הדבר החדש והג'ול אומר אני - - -

יהודה גליק: מה הנקודה הלא בריאה?

יהודה גליק: האם זה העשן, האם זה הטבק או הניקוטין?

קריאה: גם וגם וגם.

חיים גבע הספיל: הגו'ל לקח את כל אותו שוק של סיגריות אלקטרוניות שקיים כמה שנים, חידד ממנו את אותן נקודות שהן בעייתיות או לא מוצלחות מבחינת המעשנים והפך אותו.

חיים גבע הספיל: הם קוראים לו, היצרנים והעיתונאים והאנליסטים מתייחסים אליו כבעצם כמו האייפון של הסיגריות האלקטרוניות, מבחינתם זה קפיצת מדרגה טכנולוגית ותפיסתית - -

תמר זנדברג: למה?

חיים גבע הספיל: - - מוצר שנוצר במטרה להיות חלופה למעשנים הכבדים, כי הוא מגיע עם מחסנית מוכנה מראש, לא ניכנס לכל המאפיינים של הג'ול, אפשר אולי להקדיש לזה דיון מורכב אבל - - -

יעל גרמן: מה הנזק, איפה הנזק, איפה פוטנציאל הנזק - - -

תמר זנדברג: לא, אני שואלת רגע משהו עוד לפני איפה הנזק.

תמר זנדברג: איפה ערבותא מבחינת המעשנים עצמם או מבחינת החברות ש- - -

חיים גבע הספיל: הג'ול נוצר במטרה, הוא ראה מול עיניו מיליארד מעשנים בעולם ואמר אני יכול לבוא ולהציע לכם את אותו ניקוטין שאתם מקבלים מהסיגריה אבל בלי שריפה של טבק אלא בצורה הרבה יותר מזוקקת עם הרבה פחות חומרים מסרטנים ורעלים וכאלה.

חיים גבע הספיל: תמשיכו להיות מכורים, תמשיכו לקבל את הסם אבל בלי החבילת רעלים שנלווית לו, לאותו ניקוטין, כשאתם מעשנים את הסיגריה.

תמר זנדברג: אז למה היה צריך את האייקוס?

תמר זנדברג: אני לא מצליחה להבין מה פה - - -

חיים גבע הספיל: האייקוס זה של חברה אחרת, זה פיליפ מוריס - - -

תמר זנדברג: אה, זה פשוט חברה מתחרה שאמרה טוב אנחנו נלך לדור הבא.

חיים גבע הספיל: הג'ול זה בתחום הסיגריות האלקטרוניות, האייקוס הוא סוג של – הם קוראים לזה מוצרי טבק לחימום ללא בעירה.

חיים גבע הספיל: למעשה פיליפ מוריס מבינה ששוק הסיגריות כמו שהוא חי על זמן שאול.

חיים גבע הספיל: בסוף זה ילך וידעך ואנשים יפסיקו לעשן סיגריות בטח בעולם המערבי, בעולם השלישי זה עדיין סיפור אחר.

חיים גבע הספיל: אבל היא אמרה, אני רוצה להציע למעשנים חלופה שהם ימותו יותר לאט עם קצת פחות מסרטנים, ולכן היא אמרה בואו תחממו ולא תשרפו והשילוב המוצלח ביניהם של התמכרות וכסף יוכל להמשיך עוד כמה שנים.

תמר זנדברג: עוד שאלה לפני שאני מעבירה לדוברים מהחברה האזרחית – לגבי הנושא שגם עלה בוועדת הכלכלה שכאן הוא מאוד מאוד, בעיניי, מאוד מאוד עובד והוא מופיע בהצעת החוק שם, וזה משהו שמשרד הבריאות מאוד התנגד לו בעבר, זה הנושא של התמונות.

תמר זנדברג: אני כבר לא מדברת, אנחנו דיברנו כאן גם על הנושא של החפיסות האחידות וכל הדברים האלה, אבל התמונות הגדולות על החפיסות - - -

יעל גרמן: מה שהצליח מאוד באוסטרליה.

תמר זנדברג: בדיוק.

תמר זנדברג: זה הצליח, גם באירופה זה נכנס עכשיו בכל מקום.

תמר זנדברג: אני אמרתי את זה שם – באירופה כשאתה היום יוצא ממדינה אירופית ורוצה לחזור לישראל, מדינה שחברה באיחוד, ואתה בא לקנות סיגריות בדיוטי פרי שואלים אותך לאיזה מדינה אתה נוסע.

תמר זנדברג: אם אתה נוסע למדינה מתוך האיחוד אתה מופנה למקום של מקומם של בני התרבות שכבר הבינו שהם רוצים לחיות יותר ולכן הם עושים הגבלות ואז הסיגריות הן יקרות יותר, הן בחפיסות יותר קטנות, אי אפשר לקנות פקטים בהרבה כמות ויש שם את התמונות על החפיסות.

תמר זנדברג: שאני אומרת לך, הן מאוד מאוד אפקטיביות, זה ממש, אתה לא רוצה לגעת בזה.

תמר זנדברג: אם אתה חייב.

תמר זנדברג: אם אתה נוסע למדינה אחרת מחוץ לאיחוד, בבקשה, פה תהרוג את עצמך ביתר קלות במסלול הירוק, סיגריות בזול יותר בכמות גדולה יותר ועם אריזה הרבה יותר מזמינה.

תמר זנדברג: וזה לא מקרה.

תמר זנדברג: זה קורה כי זה עובד הדברים האלה והאיחוד האירופי יש לו דירקטיבה והוא יכול לחייב את המדינות שבתוכו.

תמר זנדברג: אז מהבחינה הזאת מה העמדה של משרד הבריאות והאם יש עבודה בנושא?

חיים גבע הספיל: בגדול האזהרות עם התמונות זה משהו שהתחיל ב-2001 בקנדה ונכון - - -

שוש גן-נוי: זה דוגמה מקנדה, הם היו הראשונים, וזה הדוגמאות הראשונות.

שוש גן-נוי: בשנת 2000 הם הציגו את זה בכנס העולמי.

שוש גן-נוי: אין פה סיגריות בפנים, זה רק האריזות ממש עם ההסברים וזה בהמשך אחרי עם ברזיל על כל החפיסה עם פירוט של איזה מרכיבים יש, לא רק יתרן - - - גם CO ומיקרוזמין וכל מיני חומרים אחרים ומה זה עושה.

שוש גן-נוי: ממש אני לא דוברת פורטוגזית אבל כתוב כאן- - - אימפוטנציה - - -

חיים גבע הספיל: מאז 2001 שזה לראשונה מקנדה היום כבר יש 105 מדינות שאימצו את השיטה הזאת, את האסטרטגיה הזאת ולמעשה זה האמצעי הנפוץ ביותר בעולם למאבק בעישון יותר מהגבלת מקומות ציבוריים ומיסוי, זה האמצעי שהכי נפוץ בעולם, גם מדינות עולם שלישי כי הוא פשוט לא עולה כסף והוא מאוד זול.

חיים גבע הספיל: זה הדרישה מהחברה, אם את רוצה למכור סיגריות ככה תיראה החפיסה.

חיים גבע הספיל: הוא אמצעי פרסומי מאוד יעיל כי המעשן רואה את זה מול העיניים בערך 7000 פעם בשנה, כל פעם שהוא מחזיק את הסיגריה וזה קמפיין רציף לאורך כל שעות היום עם מסרים מתחלפים ומאוד יעיל, לכן זה שיטה כל כך נפוצה בעולם.

חיים גבע הספיל: בזמנו בהחלטת הממשלה על התכנית הלאומית זה הופיע בחקיקה הממשלתית - - -

יהודה גליק: איפה זה עומד כיום במשרד הבריאות, שר הבריאות היום עדיין עומד בהתנגדותו?

תמר זנדברג: זאת השאלה.

יהודה גליק: כי היום ישב מנכ"ל משרד הבריאות בחדר, כולנו הצבענו על המיזוג לחוק של איל בן ראובן שבדיוק מדבר על זה.

יהודה גליק: לא ראיתי אותו אפילו מזיז עם דילול נימה אחת מה- - - של פניו אז לכן אני - - -

חיים גבע הספיל: נכון לעכשיו עד כמה שאני יודע ומה ששמעתי את שר הבריאות משבוע שעבר בכנס ברמב"ם, הוא אמר, זה מה ששמעתי ממנו, הוא אמר שהוא מתנגד לנושא של האזהרות בתמונות, לדעתו זה לא אסתטי.

חיים גבע הספיל: ואנחנו מחפשים דרכים אחרות, למשל להכניס - - - בקיצור, דברים אחרים שלא כוללים תמונה על החפיסה.

חיים גבע הספיל: כרגע המשרד למיטב ידיעתי לא תומך באזהרות עם תמונות.

תמר זנדברג: אבל אני שואלת, זה דבר שקיים בהצעת החוק - - -

חיים גבע הספיל: של חבר הכנסת בן ראובן, אצלו בהצעת החוק שלו הופיע הסעיף של אזהרות בתמונות.

תמר זנדברג: בהצעת החוק שלך, של איתן כבל ושלי זה לא מופיע?

יעל גרמן: מופיע - - -

תמר זנדברג: אה זה רק פרסום.

יהודה גליק: לא, אבל הייתה החלטה במליאה - - -

תמר זנדברג: כן, כן, את זה אני יודעת.

יעל גרמן: אצל איל בן ראובן, גם אני חתומה שם, אז אין לא את ההחרגה ויש את ה - - - יש את החוק כפי שהוא צריך להיות.

יעל גרמן: מניעת פרסום בכל מקום בלי החרגה כמו שצריך להיות.

תמר זנדברג: לגבי ההחרגה של העיתונות אני זוכרת את אותו לילה מר ונמהר שיהודה גליק - - - לא, אני אומרת, לפעמים פה בכנסת משיגים מה שאפשר, הוא רצה, דרך אגב, לדעתי זה התחיל מהחוק שלך של הגיל 21 שמשרד המשפטים התנגד בגלל החיילים, אנחנו שכנענו אותם שכן.

תמר זנדברג: ואז ממש בלילה עם הצבעת האוצר, סליחה שאני פה חושפת את מאחורי הקלעים, לדעתי זה כבר פורסם אז הוא- - - כך נולדה הצעת החוק הזו ומכוון שהיא תפסה גם בנוסח המקורי את הנושא של האינטרנט ועוד כמה דברים מאוד מאוד חשובים אז - - - זאת הסיבה שאני למשל החלטתי - - -

יהודה גליק: - - - שלב אחד שבו הקואליציה אמרה שאיך אני מעז לקדם חוק שחתום עליו איתן כבל ולמה אני לא מגיש אותו מחדש ולחתום יהודה גליק למעלה.

תמר זנדברג: כן, אז יפה.

תמר זנדברג: אז בתור מי שחתומה שלישית אחרי איתן כבל ואחרי יהודה גליק אני חשבתי שאם אפשר משהו להשיג אז יצאנו עם זה לדרך - - -

יעל גרמן: אני - - - להגיד - - - אני חושבת שאסור להעביר את החוק הזה עם ההחרגה, בוודאי שלא עם ההחרגה - - -

תמר זנדברג: זה אני מסכימה איתך, הפרס אני מסכימה איתך, הכפולה.

שוש גן-נוי: אני רוצה בהקשר הזה לציין שבצרפת עכשיו לפני שבועיים פורסמה שמיליון אנשים הפסיקו לעשן בצרפת, מה הדבר המרכזי, הדפיסו תמונות אזהרה על חפיסות הסיגריה וכל האיסור מוחלט וחפיסות - - -מיסוי - - - והנה הם מביאים דוגמה שארגון הבריאות העולמי את מה שנקרא, את התמונות הלא אסתטיות המגעילות כאמצעי יעיל ואפקטיבי.

שוש גן-נוי: ובתוך שנה, אתם מתארים לכם מה זה, מיליון אנשים הפסיקו לעשן.

חיים גבע הספיל: שיעורי העישון בצרפת גבוהים יותר מאשר שיעורי העישון בישראל, הם היו 28% וירד ל-27%, המצב היה הרבה יותר חקיקה - - -

תמר זנדברג: יש לי שאלה, רגע סוגריים, האם ברגע שיש איזושהי רצפה שמתחתיה קשה לרדת, איזה אחוז - - -

יהודה גליק: באוסטרליה יש - - -

תמר זנדברג: באמת 5%?

חיים גבע הספיל: היום מדברים על המושג של נקי מעישון, מדינה נקייה מעישון.

חיים גבע הספיל: מדברים על יעד לקראת 2025, 34', כל מדינה והיעד שהיא הגדירה.

חיים גבע הספיל: והצפי זה להגיע לשיעור של 5% מעשנים מבחינתם זה יהיה נקי מעישון - - - אם יצליחו להגיע לשיעור חד ספרתי כי ככל הנראה תמיד יהיו איזושהם - - -

תמר זנדברג: בסדר, אבל נניח בפער הזה, היום בישראל כמה זה 18%?

קריאה: 20% - - -

תמר זנדברג: 22%, אוקיי.

תמר זנדברג: אבל נגיד מן הסתם הירידה מ-30 ל-20 היא קלה יותר מאשר מ-20 ל-10 כי יש הרבה יותר.

חיים גבע הספיל: כן.

חיים גבע הספיל: כשרוצים לרדת מתחת, נקרא לזה, לרף פלוס מינוס של ה-20% נדרשים אמצעים משמעותיים יותר כדי להשפיע על אותם אנשים שעד היום לא השפענו עליהם - - -

תמר זנדברג: 20% זה פחות או יותר הרף האצבע שממנו - - - ואז מה זה נקרא אמצעים מיוחדים, למשל ההכנסות האחידות - - -

חיים גבע הספיל: יש מגוון - - -

שוש גן-נוי: זה כבר לא אמצעים מיוחדים, זה אמצעים נחוצים ודרושים - - -

תמר זנדברג: כן, אין לנו ויכוח.

חיים גבע הספיל: היקף היישום שלהם, העוצמה של היישום שלהם צריכה להיות גבוהה יותר.

חיים גבע הספיל: למשל אם יש איסור פרסום חלקי הוא צריך להיות יותר מוחלט.

חיים גבע הספיל: המגוון אפשרויות לגמילה מעישון להרחיב אותם.

יהודה גליק: אבל לפי דעתי, היושבת ראש, את הובלת פה מהלך שאני מאוד התחברתי אליו ואהבתי אותו שהמשמעות הכי חשובה היא פחות עם המלחמה נגד אלה שכבר מעשנים אלא למנוע זה שלא יצטרפו עוד מעשנים.

יהודה גליק: זה צריך להיות היעד.

יהודה גליק: איך אמרת, מי שנולד ב-2010 מעולם לא ידע שיש דבר כזה סיגריה.

תמר זנדברג: נכון, אני מסכימה איתך.

תמר זנדברג: חגי לוין.

חגי לוין: תודה.

חגי לוין: קודם כל אנחנו לומדים, מה שהכי מפחיד את חברות הטבק, וצריכים בדיוק ליישם את הצעדים שהכי מפחידים אותם, ואחד הצעדים שהכי מפחיד אותם זה שכל הגופים שתומכים בבריאות יפעלו ביחד.

חגי לוין: ואני חושב שלך יש תרומה כיושב ראש הוועדה בסדרת הדיונים המתמשכת באמת לקדם את שיתופי הפעולה האלה שהם מאוד חשובים וחשוב גם לציין את זה היום.

תמר זנדברג: תודה.

חגי לוין: אני ורבים מהיושבים כאן מצטרפים היום לצום של חבר הכנסת גליק וגם אנחנו לא אוכלים היום לאות הזדהות עם המאבק הצודק עם עיוות המס במיסוי הטבק לגלגול.

חגי לוין: זה אכן שערורייה.

חגי לוין: משרד האוצר מצפצף בריש גלי על הציבור בישראל, פוגע גם בכלכלת ישראל וגם בבריאות של אזרחי ישראל ובלתי ניתן לתפוס מדוע משרד האוצר משתף פעולה עם חברות הטבק.

חגי לוין: באותו הקשר עלה שיש יוזמה בינלאומית מאוד גדולה שכבר עשרות מיליארדי דולרים של גופים שמשכו את השקעותיהם מגופים שמשקיעים בחברות הטבק.

חגי לוין: אנחנו קוראים גם לשר האוצר העומד בראש הקרן לאזרחי ישראל, הכסף שלנו, שלא להשקיע את הכסף הזה בתעשיית הדמים, תעשיית הטבק, ואנחנו קוראים לכל אזרח ולכל גוף לערוך בדק בית ולבדוק איפה הכסף שלו מושקע.

חגי לוין: מה ששמענו ממשרד הבריאות, לצערנו, מדינת ישראל מדשדשת, שיעורי העישון לא ירדו.

חגי לוין: אנחנו הנחנו היום בפני הכנסת, הקואליציה הרחבה, שני ניירות עמדה, שאולי אחרי זה ירחיבו, אחד על המיסוי של הטבק לגלגול והשני על האזהרות הגרפיות.

חגי לוין: מה שחסר זה תכנית כוללנית, אנחנו דיברנו על כך כאן בוועדה.

חגי לוין: ההסתדרות הרפואית והשותפים שלנו הצגנו צעדים ברורים שמיושמים בכל העולם ובישראל לא מיושמים.

חגי לוין: אנחנו מזכירים שהיעד של משרד הבריאות לישראל 2020 היה 15%, זה היה יעד ריאלי.

חגי לוין: אם ניישם את הצעדים המתחייבים שמיישמים בכל מקום זה גם מה שיכול לקרות בישראל.

חגי לוין: לצערנו, גם לאחר דוח מבקר המדינה משרד האוצר באופן תמוה ממשיך לעשות את סדרי העדיפויות שלו לא במקום המרכזי ואנחנו כן מקווים שהמצב הזה ישתנה.

חגי לוין: אנחנו מצפים שיהיה דיון מעמיק בדוח מבקר המדינה.

חגי לוין: לא ברור למה טרם התקיים כזה דיון בוועדה לביקורת המדינה, זה נושא דחוף וחשוב שצריך לעשות אותו.

חגי לוין: הדוח השנה לא הוצג בפני ועדת הבריאות, לא היה דיון שנציגי הארגונים הוזמנו אליו, ויש בזה טעם לפגם, לפי החוק צריך לקיים כזה דיון ובמקום זה הייתה מסיבת עיתונאים.

חגי לוין: וכל נקודה עכשיו שאם ניקח ונבחן אותה אנחנו רואים שפשוט אין יד מכוונת והאסימון לא נפל במשרדי הממשלה של הצעדים שצריך לעשות ובראשם משרד הבריאות והאוצר.

חגי לוין: וחבל שכך כי יש הרבה מה לעשות והדברים ידועים.

תמר זנדברג: תודה.

תמר זנדברג: אני רק מעדכנת שבאמת, אמרתי את זה קודם, אני פניתי לוועדה לביקורת המדינה בבקשה לקיים דיון בנושא.

חגי לוין: גם אנחנו.

תמר זנדברג: עד לרגע זה לא נקבע דיון, לכן זאת הסיבה שאני לא המתנתי וקיימתי פה את הדיון בוועדה שלי.

תמר זנדברג: אבל יש נוהג מאוד מאוד אפילו לדעתי זה לפי - - - בעצם הוועדה לביקורת המדינה יש לה סמכות לדון באחד משני מקרים: או בדוח שכבר פורסם - - -

יהודה גליק: אני דיברתי עם שלי בזמנו אז היא אמרה שזה דוח מאוד ארוך והמון המון נושאים ו- - - בסדרי עדיפויות מה לקיים דיון ומה לא.

תמר זנדברג: וזה לא מופיע בסדר עדיפויות בכלל?

קריאה: אז קודם כל אני רוצה להזכיר שבדיון בוועדה - - -

יהודה גליק: - - - וגם כשהגשתי בקשה לדיון מהיר אז - - - גם שם הם לא חשבו שזה נושא ממש חשוב.

חגי לוין: בדיון בוועדה ממלא מקום יושב ראש הוועדה, בן ראובן, התחייב שאנחנו נחזור ונדון בנושא הזה לאחר פרסום הדוח אז יש גם התחייבות של הוועדה.

חגי לוין: אם אפשר אני רק נזכרתי בדוגמה אחת, הנושא של הג'ול – אז כאן אנחנו רואים דוגמה, אנחנו כמובן תומכים במאמץ של משרד הבריאות, אבל זה צריך להיות צעד גורף ולא ספציפי למוצר.

חגי לוין: כי אמר היום אמירה מצמררת נציג פיליפ מוריס, יש עוד מאות מוצרים בקנה.

חגי לוין: ממש מדהים המטאפורה הזאת.

חגי לוין: ולדוגמה יש בעולם אוסרים טעם מובחן וזה נכון גם לסיגריות, גם לסיגריות אלקטרוניות.

חגי לוין: אתם יודעים שטעם מובחן הוא כלי מאוד אטרקטיבי למשוך במיוחד בני נוער.

חגי לוין: ואנחנו שואלים את משרד הבריאות מדוע לא תנצלו את ההזדמנות ותאסרו על טעם מובחן כמו שעושים במקומות אחרים בעולם.

תמר זנדברג: תודה.

לאה רוזן: דבר ראשון ברכות לכם במיוחד על העבודה המדהימה שאתם עשיתם - - -

יהודה גליק: לעדכן שראשות הוועדה התחדשה, עד כה הייתה לנו פה חברת כנסת, עכשיו יש לנו יושבת ראש מפלגה.

לאה רוזן: גם קואליצייה, גם בתוך הכנסת, וגם מחוץ לכנסת, זו התקדמות מאוד מאוד חשובה.

לאה רוזן: דבר שני, אני חושבת שאנחנו צריכים כולנו לשאוף לעידן שכל הנושא של עישון סיגריות מטבק יהיה מחוץ לחוק וגם מחברה.

לאה רוזן: זה מוצר שהורג לפחות חצי מהאנשים שמשתמשים בזה.

לאה רוזן: זאת אומרת, צריכים, כמה - - - אנחנו צריכים כדי להוציא את זה מהחוק.

לאה רוזן: עוד משהו בנוסף לנושא של ה- - - הפרטיות מאוד חשוב.

לאה רוזן: בנוסף לנושא של המיסוי על הטבק לגלגול אני הייתי רוצה לשאול מה קרה ל- - - כל כך חשוב - - - להעלות את הגיל של המעשן.

לאה רוזן: אני אישית, כיוון שהתמכרות ממשיכה לקרות עד גיל 25-6, כשהמוח עדיין מאוד פגיע, למה לא להעלות את זה עוד אפילו מעבר ל-21, צריכים לשקול.

לאה רוזן: אני רואה היום שיש בהחלט סכנה לצעירים שלנו אין שום ספק, אבל יש סכנה גדולה כ- - - של הגלגול עצמי.

לאה רוזן: כי זה כל כך זול ואפילו עם מיסוי יותר גבוה עדיין יהיה זול ועדיין יהיה נגיש וזה גם לצערי הרב מאוד להיט.

לאה רוזן: חושבים שזה פחות מסוכן, זה לא נכון.

לאה רוזן: מה שהכי מסוכן, ותמר זאת השאלה שלך, מה מסוכן בכל הסיגריות, האם זה ניקוטין, האם זה טבק, מה זה, זה שריפת הסיגריה, זה שריפת הטבק.

לאה רוזן: זה הדבר הכי חשוב, הכי מסוכן - - -

תמר זנדברג: השאיפה של העשן?

לאה רוזן: כן.

לאה רוזן: וזה גם, טבק לגלגול זה בדיוק אותו דבר כמו סיגריה שבה- - -

תמר זנדברג: מה שאת אומרת שבעצם ג'ול בגלל שאין בו - - -

לאה רוזן: זה לא שריפה.

לאה רוזן: תיכף אני אגיע לכל הנושא.

לאה רוזן: אבל כאן להצהיר בוודאות שכולם ידעו שאם זה גלגול זה בדיוק אותו דבר ברמת הנזק כמו סיגריה שבאה בחפיסה בלי האזהרות, לצערי, ועם איזשהו סימן יפה, לצערי.

לאה רוזן: אני כן רוצה להתייחס לכל הנושא של האם הסיגריה האלקטרונית פחות מסוכנת, יותר מסוכנת, בדיוק איפה זה עומד ואני מדווחת כאן על אנשים גם מארצות הברית, גם מ-UK וגם מה-WHO.

לאה רוזן: קודם כל, כל הנושא של הפחתת סיכון בתוך סיגריה זה התחיל לפני עשרות שנים.

לאה רוזן: כל הנושא של heat not burn שאייקוס אחד מה-heat not burn זה לחמם בלי לשרוף, זה בא מחברות הטבק והיה כזה דבר בשנות ה-80, 90 מהמאה הקודמת.

לאה רוזן: זה נכשל בגלל שהמעשנים לא אהבו את זה.

לאה רוזן: מה שיש לנו היום שלא היה לנו אז זה הטכנולוגיה להביא את הניקוטין לתוך הריאות של אנשים ולמוח בצורה מאוד יעילה.

לאה רוזן: אומרים שהנזק הכי גדול בא משריפת הטבק, אבל מה שממכר את האנשים זה הניקוטין שיש בתוכו.

לאה רוזן: זה לא שאין בעיה עם ניקוטין אבל כן בהחלט הרבה חושבים שזה הרבה פחות גרוע משריפת הטבק עם כל הסיגריה הרגילה.

לאה רוזן: גם בארצות הברית וגם באנגליה הם הגיעו למסקנה שהסיגריות האלקטרוניות הן ללא סיכון, יש בזה סיכון, לא רוצים שכולם יתחילו להשתמש בזה, אבל יחסית לסיגריה בוערת זה הרבה - - -

חגי לוין: חשוב לציין שיש מחלוקת מקצועית בעניין הזה ויש רבים מהיושבים כאן והמומחים בעולם שסוברים שבגלל הסכנה של כניסת בני נוער למעגל המעשנים שמתחילים במוצרי ניקוטין הסכנה היא גדולה יותר ולכן אסור - - -

תמר זנדברג: לגבי הכניסה של משתמשים חדשים אין בכלל שאלה ולכן כל מאמצי - - -

לאה רוזן: זו הבעיה הכי גדולה עם הג'ול.

קריאה: זה לא שאין שאלה, את אומרת אין שאלה אבל כן יש שאלה, זה לא חד משמעי.

יהודה גליק: צריך להבין, אם ככה, יש הסכמה, לפחות מה שאני שומע מלאה, הסכמה שהמוצר כשלעצמו הוא מופחת סיכון מאשר סיגרית טבק ששורפים אותה - - -

קריאה: כנראה, לא בטוח.

חגי לוין: אני - - -

לאה רוזן: אני מצטטת גם את ה-WHO - - - גם דוח של ארצות הברית, האקדמיה הלאומית למדעים, הנדסה ורפואה שזה לא חברות הטבק, כמובן זה מדענים הכי טובים בעולם וגם מה-UK - - - כולם אומרים, אנחנו דואגים לבעיה של הצעירים אבל למעשן שלא יכול להפסיק לעשן ורוצה להפסיק לעשן ולא יכול לעשות את זה עדיף לעבור לסיגריה אלקטרונית.

לאה רוזן: חד משמעית.

לאה רוזן: אין - - -

קריאה: - - -

תמר זנדברג: לאור הדברים האלה אני רק רוצה לשאול כי אנחנו באים עכשיו מוועדת הכלכלה ואחד הסעיפים שיש שם זה לגבי הסיגריה הספציפית הזאת.

תמר זנדברג: אני לא יודעת סיגריות אלקטרוניות באופן כללי.

תמר זנדברג: לגבי הסיגריה הספציפית הזאת הכוונה - - -

לאה רוזן: הכי מסוכן לצעירים כי זה כל כך - - -

קריאה: ממכר.

תמר זנדברג: אה כי זה ממכר.

לאה רוזן: יש לו מעמד - - - מאוד גבוה.

חגי לוין: לכן השאלה היא לא איך המוצר מזיק לפרט אלא איך הוא מזיק לבריאות הציבור.

חגי לוין: זאת השאלה וזה גם - - -

תמר זנדברג: זה אני מבינה אבל אם - - -

שירה כסלו: הם לא נמצאים מספיק זמן, ולכן אין מחקרים על הנזק הרפואי - - -

תמר זנדברג: זה אני מבינה.

תמר זנדברג: אבל אני - - - אני רוצה להעלות שאלה, בשולחן כאן יש הרבה ידע וזו באמת שאלה בשביל ללמוד.

תמר זנדברג: אם תוצאה של המהלך הזה יהיה שהג'ול הזה יהיה אסור לגמרי, כי על זה דובר, שמעל 20 מ"ג יהיה איסור שיווק לגמרי, ולעומת זאת האייקוס שיש שם חימום טבק ושאיפה - - -

לאה רוזן: חימום, אין לו שריפת טבק.

לאה רוזן: חושבים שזה יותר מסוכן מהסיגריה האלקטרונית, פחות מסוכן מהסיגריה הרגילה - - -

תמר זנדברג: אז יפה.

תמר זנדברג: אני הייתי רוצה לחשוב שהמדרוג - - -

יהודה גליק: מה שקורה עולם הפוך ראינו.

יהודה גליק: משרד האוצר בעקבות הבג"ץ ניסה את האייקוס.

יהודה גליק: עכשיו משרד הבריאות נלחם נגד הג'ול.

יהודה גליק: אבל הטבק לגלגול שלכולי עלמא הוא הסכנה הכי גדולה הוא אנחנו לא נוגעים.

קריאה: כל הכבוד.

קריאה: מעולה.

קריאה: זה בדיוק.

קריאה: הטבק - - - לנוער בישראל, זה הגלגול - - -

שוש גן-נוי: גם לנרגילה.

שוש גן-נוי: גם המחיר של טבק לנרגילה הוא גם נמוך וצריך להעלות אותו כי דרך אגב יש עלייה בעישון נרגילות אצל בני נוער בכל - - - גם בנים, גם בנות, גם יהודים וגם ערבים - - -

יהודה גליק: גם נרגילה וגם טבק לגלגול.

לאה רוזן: השאלה איך לתת למעשנים שלא יכולים להפסיק להוציא משהו מופחת סיכון, איך לתת לו את זה בלי להביא את כל הצעירים - - -

תמר זנדברג: בואו נתכנס רגע מעכשיו לשלוש דקות לדובר כדי שנספיק את כולם כי יש בו רבים.

תמר זנדברג: בבקשה, שירה כסלו.

שירה כסלו: אנחנו הקשבנו למנכ"ל משרד האוצר בישיבה בפברואר ופנינו לכלכלנים כדי לייצר חוות דעת בשביל תכנית כדי שנקל על העבודה של מר באב"ד.

שירה כסלו: ובתכנית הזאת בחנו את כל צורות המיסוי השונות למוצרים השונים ואלה ההמלצות: אחד, כמובן, חד משמעית הכי דחוף השוואה של המס על הטבק בגלגול למס על סיגריות.

שירה כסלו: הדבר השני שצריך לקחת בחשבון, זה מדהים, אנחנו מ-2013 תקועים עם אותו מיסוי על סיגריות.

שירה כסלו: שלמרות שאנחנו יודעים שהמס על מוצרים בכלל מפחית אנחנו בכלל לא מקיימים את הדיון הזה.

שירה כסלו: איך זה יכול להיות?

שירה כסלו: המוצר שמעשנים אותו הכי הרבה במדינת ישראל זה סיגריות אבל חמש שנים לא נגענו בכלל במיסוי שלה.

שירה כסלו: והדבר השלישי זה שיש לנו מוצרים שנכנסים וכשהם נכנסים הם גם צריכים ישר לקבל מיסוי.

שירה כסלו: כמו מה שעשינו אייקוס, אותו דבר עם הסיגריות האלקטרוניות כולן.

שירה כסלו: בשביל לסבר את האוזן עשינו את החישובים הכלכליים אז אני לרגע מקריאה אותם עם מספרים כדי שיהיה ברור.

שירה כסלו: רק מהשוואת המיסוי על הטבק לגלגול לסיגריות יהיו לנו 55,000 מעשנים פחות.

שירה כסלו: אנחנו נרד ב-55,000 מעשנים - - -

תמר זנדברג: רק מהשוואת מה?

שירה כסלו: רק מהשוואת הטבק לגלגול במיסוי לסיגריות.

תמר זנדברג: 55,000 תוך כמה זמן.

שירה כסלו: 55,000 תוך שלוש שנים.

תמר זנדברג: תוך שלוש שנים 55,000 פחות מעשנים.

תמר זנדברג: מה מספר המעשנים היום בישראל, נומינלית, לא- - -

שירה כסלו: קצת יותר מ-1.2 מיליון.

שירה כסלו: שתיים – מדינת ישראל בהכנסות תקבל עוד 276 מיליון ₪ כל שנה בהכנסות.

שירה כסלו: ושלוש – יחסך בהוצאות הרפואיות 610 מיליון.

יהודה גליק: ארבע הכי חשוב – עוד מאות אלפים לא יצטרפו לעולם העישון.

יהודה גליק: הילדים בני ה-15 שבמקום לקנות במבה קונים שקית טבק לגלגול לא יקנו את הטבק לגלגול הזה.

יהודה גליק: זה הכי חשוב.

שירה כסלו: תבינו לרגע שעצרתי רק בשלב הראשון של ההשוואה של הטבק לגלגול לסיגריות.

שירה כסלו: השלב השני שהעלאת המיסוי על הסיגריות, ופה אנחנו מציעים להשוות לבריטניה שהיא מדינה מאוד מובילה, יביא אותנו לעוד הפחתה של 108,000 מעשנים, כמעט פי שניים, ל-1.26 מיליארד ₪ בשנה הכנסות נוספות ו-1.049 מיליארד חיסכון בהוצאות.

שירה כסלו: המשמעות של כל התהליך הזה אם קודם דיברנו על איך אנחנו מגיעים להפחתה ולאחוז חד ספרתי היא ל-12.6% ירידה בשיעור המעשנים במדינת ישראל.

שירה כסלו: משני הצעדי מיסוי האלה.

תמר זנדברג: על פני כמה זמן?

שירה כסלו: על פני השלוש שנים האלה.

תמר זנדברג: לא, אבל אמרת 55,000 זה לא - - -

שירה כסלו: 55 ועוד 108 כי זה שני תהליכים שונים.

שירה כסלו: 55,000 זה השוואה של טבק לגלגול לסיגריות רגילות ועוד 108,000, כמעט כפול, זה בהעלאה של 30% את מחיר הסיגריות הקיימות כרגע.

שירה כסלו: שני מהלכים.

שירה כסלו: יש פה תכנית ארוכה.

שירה כסלו: הרבה פעמים אני מרגישה שאנחנו עושים טעות כשכל פעם אנחנו נצמדים רק למשהו אחד קטן, אז בואו הנה התכנית הארוכה, זה מה שצריך - - -

תמר זנדברג: מה עשיתם עם הנתונים האלה?

שירה כסלו: זה נשלח למשרד האוצר לדיונים שלו.

תמר זנדברג: מתי?

שירה כסלו: היום בבוקר.

תמר זנדברג: אוקיי.

תמר זנדברג: טוב, זה עבודה שאתם עשיתם במיזם למיגור העישון.

תמר זנדברג: תודה.

תמר זנדברג: כאמור, אנחנו גם נמשיך לעקוב עם השר והמנכ"ל ומול המשרד, זה העבודה - - - אני לקחתי על עצמי את העבודה הזאת.

יהודה גליק: אני מזכיר שבפברואר הוא אמר שתוך חודש הוא יודיע מתי הוא מקיים דיון.

תמר זנדברג: אמרנו את זה בהתחלה.

שירה כסלו: לכן אנחנו נערכנו.

תמר זנדברג: ד"ר אביטל פאטו בן ארי מהאגודה למלחמה בסרטן, בבקשה.

אביטל פאטו בן ארי: תודה.

אביטל פאטו בן ארי: אני רוצה להתייחס לכמה דברים שנאמרו כאן כשהדבר הכי חשוב שאני רוצה לדבר עליו זה הנושא של הצעירים.

אביטל פאטו בן ארי: וכשאנחנו מדברים על צעירים חשוב לי לציין שמדינת ישראל, אנחנו לא מדברים רק על בני נוער.

אביטל פאטו בן ארי: אנחנו מדברים על צעירים כי כמו שאנחנו רואים גם חיילים שמתגייסים לצבא, אנחנו כרגע שמענו מספרים, שאנחנו מדברים על כ-30% מהבנים שמתגייסים לצבא הם מעשנים.

אביטל פאטו בן ארי: וכשאנחנו מדברים על עישון בקרב צעירים חשוב לי לציין שלא מדובר רק בבני נוער אלא על צעירים כולל שנות ה-20 המוקדמות לחייהם.

אביטל פאטו בן ארי: כשאנחנו מדברים על אמצעים, אתם דיברתם קודם על הנושא של אמצעים משמעותיים להפחתת שיעורי העישון ואני רוצה לשנות את הטרמינולוגיה ולא לדבר על אמצעים משמעותיים אלא על אמצעים מוכחים.

אביטל פאטו בן ארי: אנחנו יודעים שהאמצעים המוכחים הם אלה גם המשמעותיים.

אביטל פאטו בן ארי: דיברנו קודם על הנושא של מיסוי ושירה עכשיו פירטה בצורה מאוד יפה את הנושא של המיסוי ואיך הם ישפיעו על מספר המעשנים בישראל, על מספר המעשנים הקיימים.

אביטל פאטו בן ארי: אני רוצה לציין את הנושא שאנחנו יודעים שהמיסוי או המחיר הוא מאוד מאוד משמעותי בקרב צעירים.

אביטל פאטו בן ארי: הביקוש שלהם הוא ביקוש גמיש.

אביטל פאטו בן ארי: המיסוי צריך להיות או המחיר צריך להיות כל כך משמעותי גבוה שהם ישקלו פעמיים האם ללכת לקנות את החפיסת טבק לגלגול או האם לקנות כרטיס לאיזה קונצרט רוק בפארק במהלך הקיץ הקרוב.

אביטל פאטו בן ארי: זאת אומרת, זה צריך להיות מאוד משמעותי וזה צריך להיות גם לא משהו רנדומלי, פה ושם עלייה במיסוי, זה צריך להיות עם יד מכוונת, תהליך מדיני מאוד מאוד ברור וגם לא צריך להשאיר את זה לכוחות השוק שחברת טבק אחת מחליטה להעלות את המחיר, חברת טבק אחרת מחליטה להוריד את המחיר.

אביטל פאטו בן ארי: זו צריכה להיות מדיניות קבועה וברורה וחד משמעית.

אביטל פאטו בן ארי: אז זה הנושא של המיסוי והמחיר.

אביטל פאטו בן ארי: דיברנו על הנושא של איסור ופרסום.

אביטל פאטו בן ארי: אנחנו יודעים מהעולם שאיסור ופרסום גורף מפחית את השימוש בטבק בקרב צעירים כולל הנושא, דיברנו קודם על הנושא של אזהרות גרפיות, אנחנו יודעים, ויש לנו נייר עמדה שהקואליציה הכינה לדיון בוועדת הכלכלה, אנחנו יודעים שהשימוש באזהרות גרפיות, מדינות שבהן יש אזהרות גרפיות לפחות על 50% מגודל החפיסה מפחית את השימוש גם בקרב בני נוער, מונע התחלת עישון, לא רק גורם לאנשים להפסיק לעשן אלא גם מונע התחלת עישון.

אביטל פאטו בן ארי: והדבר הכי חשוב שכל הדברים האלה מביאים, וזה משהו שאנחנו מדברים עליו הרבה בוועדה הזאת ובכלל בכל הפרסומים זה הנושא של נורמה חברתית בנושא עישון.

אביטל פאטו בן ארי: על מנת להפחית בצורה מאוד משמעותית את המספרים ולהביא באמת, כמו שדיברנו קודם, לאחוזים חד ספרתיים במספר המעשנים במדינה אנחנו צריכים לשנות את הנורמה החברתית בנושא עישון.

אביטל פאטו בן ארי: וכל הדברים האלה שדיברנו עליהם, הנושא של המיסוי או המחיר, הנושא של אזהרות גרפיות, הנושא של איסור בפרסום גורף, מניעת עישון במקומות ציבוריים, אבל לשנות את זה, לשנות את החוק במהותו שלא כל פעם נוסיף עוד צו ועוד צו איפה אסור להפסיק לעשן, פעם בגנים, פעם בבתי ספר, אחר כך אולי באוניברסיטאות.

אביטל פאטו בן ארי: אנחנו צריכים לשנות את המיינדסט של החוק הזה.

אביטל פאטו בן ארי: אסור לעשן בכל המקומות למעט, ולקבוע מספר החרגות.

אביטל פאטו בן ארי: רק אם אנחנו נבצע את כל הדברים האלה בצורה שיטתית ומדיניות קבועה, מוכחת עם יד מכוונת, כמו שגם ראינו בדוח מבקר המדינה אנחנו נצליח להגיע למספר הזה שאנחנו מדברים עליו כשאנחנו מדברים על אחוזים חד ספרתיים של מעשנים במדינה.

תמר זנדברג: תודה.

תמר זנדברג: פאתן ג'טאס, מנהל פעילות האגודה בחברה הערבית.

פאתן ג'טאס: תודה גברתי היושבת ראש על הדיון, זה מאוד חשוב לדעתי לראות שהמצב הוא מאוד מאוד קשה.

פאתן ג'טאס: גם היום, יום שהכנסת - - - יום ללא עישון, גם היום מתים בישראל 22 איש מהעישון, בכל יום.

פאתן ג'טאס: ואם אנחנו מסתכלים בעשור האחרון עם החלטת הממשלה שהייתה ב-2011 אנחנו מדשדשים באותו מקום.

פאתן ג'טאס: אני מאוד מפקפק, עם כל הכבוד, בדוח של משרד הבריאות שהיה בעניין העישון, בתוצאות שלו.

פאתן ג'טאס: לפחות במגזר הערבי אני בטוח.

פאתן ג'טאס: רק שם - - - שאין שם שום ירידה, להיפך יש עלייה.

פאתן ג'טאס: הדוח הציג כאילו שיש ירידה - - - ב-38%.

פאתן ג'טאס: בסקר של אגודת הגליל שנעשה מדברים על 50% אצל גברים ערבים מעשנים, אחד מכל שניים, זוהי האמת לדעתי שעדיין נשארת.

פאתן ג'טאס: דיברתם בבוקר בוועדת הכלכלה על העניין של מצב מכירת הטבק באירופה, במדינות אירופאיות או מדינות העולם השלישי.

פאתן ג'טאס: לצערי אם אני מסתכל על מה שנעשה היום בתוך מדינת ישראל אני חש שהחברה הערבית בארץ נמצאת כמעט באותו מצב.

פאתן ג'טאס: אנחנו גם יותר קרובים בכל העניין של הסיגריות לגלגול, של טבק לגלגול, יותר קרובים, זה יותר זמין ויותר קל להגיע אליו - - -

תמר זנדברג: הייתה עלייה בשימוש בטבק לגלגול?

תמר זנדברג: - - - והנושא של האייקוס והדברים האלה הוא מוכר לך?

פאתן ג'טאס: לדעתי עלייה מאוד גדולה.

פאתן ג'טאס: האייקוס זה עדיין לא כי פשוט מאוד זה עדיין כל כך - - - עניין הנרגילה בעלייה, משהו - - - אי אפשר לראות מה המצב שלנו שנמצא שם ועדיין הסיגריות בעלייה, עדיין זו הנורמה.

פאתן ג'טאס: האכיפה אצלנו כמעט ולא נמצאת בדיון.

פאתן ג'טאס: מה להגיד, דיבר חברי ממשרד הבריאות על פרסום, אני אישית זה שעוסק לא ראיתי את זה בחברה הערבית בכלל.

פאתן ג'טאס: במחוז צפון מקדמת בריאות שאחראית על החברה הערבית יצאה לחופשה שנה שלמה ואין מי שמחליף.

פאתן ג'טאס: זה המחוז היותר גדול שיש בו את החברה הערבית.

פאתן ג'טאס: לדעתי אנחנו צריכים עם כל מה שיצא ממבקר המדינה בדוח האחרון, אי אפשר לעכל.

פאתן ג'טאס: אם אני מסתכל בעצם אי אפשר לעכל איפה אנחנו נמצאים.

פאתן ג'טאס: הקריאה כאן לדעתי צריכים לראות שצריכים לתפוס את זה כל כך חזק שאכן מה שנעשה כל יום אנשים מתים מזה, צריך לשים את האצבע בדיוק במקום על האחריות של משרד הבריאות, של סגן שר הבריאות, של הממשלה כולה על העניין הזה.

תמר זנדברג: תודה.

תמר זנדברג: אני רוצה רק לומר שיש כאן בכנסת מצוין כל שנה יום השפה הערבית, שמצוין בכל הוועדות ואנחנו באופן מסורתי, הוועדה הזאת, עורכת דיון בנושא של קמפיינים והסברה בשפה הערבית.

תמר זנדברג: אז זה יקרה בהתחלת יולי ושם אנחנו נקדיש יותר לנושא ספציפית הזה וכמובן כולם יוזמנו ויוכלו להביע את עמדתם.

תמר זנדברג: אירית שמש, המועצה הישראלית למניעת עישון.

אירית שמש: קודם יש את העניין של הילדים.

אירית שמש: אני לא יודעת חיים, מבחינת אחוזים בקרב המעשנים בישראל כמה אחוזים הם עם ילדים.

אירית שמש: אני יודעת שיש עלייה משמעותית בקרב הילדים.

אירית שמש: אני רואה ילדים בני 12, אתה דיברת על ילדים בני 15, אני רואה בני 12 ובני 13 מעשנים - - -

קריאה: 9-10 גם.

אירית שמש: יכול להיות, אני ראיתי בחטיבה אצלנו ילדים מעשנים, לא רק מעשנים, מעשנים בתוך בית ספר.

תמר זנדברג: אוי ואבוי לי, הבת שלי בת 12, אני לא שמעתי בחיים דבר כזה.

אירית שמש: הם מוצאים להם כל מיני פינות כאלה למחששות והמורים יודעים, המנהלים יודעים ולא קורה עם זה שום דבר.

יהודה גליק: לפי מיטב ידיעתי עדיין 12-13 זה עדיין חריגים, אבל 14, 15, 16 זה כבר בהחלט הפך להיות מיינסטרים.

אירית שמש: אני חושבת שיש פה פשוט חוסר מודעות, אני לא יודעת, לא עושים שום דבר בעניין הסברה.

אירית שמש: אני לא רואה את זה כדבר שהוא נמצא במערכת שלהם עניין של הסברה נגד עישון, שיסבירו להם מה זה עושה, הם פשוט מתחילים אחד אחרי השני ובאמת שום דבר לא קורה שם - - -

קריאה: את כמורה מבהירה להם?

אירית שמש: אני ממש לא מורה, אבל אני בהתנדבות מסבירה כשאני יכולה.

אירית שמש: יש פה בעייתיות הם לא מבינים מה זה יעשה להם - - -

קריאה: יש להם פרויקט עמיתים.

תמר זנדברג: כן, כן, זה הוצג לנו כמה פעמים פה בוועדה, גם בימים הקודמים.

תמר זנדברג: אגב, מה שיותר מטריד אותנו באמת כמו שנאמר כאן, מה שהרבה יותר מטריד אותנו בבתי ספר, זאת אומרת זה קשור אבל זה הנושא של האכיפה של פינות עישון ועישון של מורים.

תמר זנדברג: כי זה דבר שהוא מנרמל את התופעה בתוך שטח בית הספר.

אירית שמש: שלא לדבר על המחששות האלה שילדים מעשנים יחד עם מורים.

אירית שמש: גם זה קיים.

תמר זנדברג: כן, לא שמענו משום מקום וקיימנו דיון מיוחד בנושא בעבר, לא שמענו ש- - - יש רצון טוב והבנה אבל לא שמענו שנעשה שום צעד אכיפה קונקרטי מול הדבר הזה בתוך בתי הספר.

אירית שמש: וזה מעביר אותי בדיוק לעניין האכיפה.

תמר זנדברג: אוקיי.

אירית שמש: לא בבתי ספר, אני לא רואה את זה בפאבים, אני לא רואה את זה.

אירית שמש: אנחנו כאן יושבים ומתכננים כל מיני חוקים, איך לכתוב אותם, אם להכניס את המילה הזאת או את המילה הזאת ובסופו של דבר אין אכיפה.

אירית שמש: צוחקים עלינו.

אירית שמש: כשאני אומרת פה אסור לעשן פשוט צוחקים עליי.

אירית שמש: לכי תעשי מלחמה כזאת מול אנשים.

אירית שמש: אישה אחת כמעט הרביצה לי כשאני באתי והערתי לה על זה שהיא יושבת עם הנכד שלה על הרגליים, הבת שלה בהריון לידה, אני באה ומעירה לה, אני אומרת לה, את יודעת מה זה עושה כשאת מעשנת ככה ליד הבת שלך שהיא בהריון וכשהנכד שלך הקטן על הרגליים, אני מתארת לעצמי שזה הנכד שלך.

אירית שמש: היא כמעט הרביצה לי.

אירית שמש: אני באמת באתי אליה בטוב לא באתי עם נבוט.

אירית שמש: אבל צריכים להעיר את העניין הזה של האכיפה.

אירית שמש: דבר אחרון, יעל גרמן הייתה כאן, מה שהיא מציעה לתבוע את חברות הסיגריות זה שוב נדחה מהיום לעוד שלושה חודשים ואני חושבת שאנחנו צריכים לדחוף בכל הכוח.

אירית שמש: לא יתכן שידחו דיון כזה חשוב, חוק כזה חשוב, זה צריך להיות בחוק.

קריאה: זה ועדת השרים וזה נדחה.

אירית שמש: והם דוחים את זה כל פעם מחדש ואנחנו שותקים.

אירית שמש: אז את זה צריכים להריץ בהקדם.

תמר זנדברג: תודה רבה.

תמר זנדברג: אלעד שפר, עמותת אויר נקי, אחריו מר לוריא.

יהודה גליק: אני יכול לעדכן שיש לנו חוק שכתב אותו אלעד שעולה לוועדת השרים ביום ראשון הקרוב.

תמר זנדברג: עדכן חיים ב- - -

אלעד שפר: על זה אני מדבר וגם זה מתכתב עם מה שאירית אמרה.

אלעד שפר: מוסיפים עוד ועוד מקומות ציבוריים לחוק ומוסיפים עוד איסורים והגבלות גם לחוק הגבלת הפרסומת והשיווק של מוצרי טבק.

אלעד שפר: הבעיה היא שפחות מתייחסים לאכיפה או בכלל לא מתייחסים לאכיפה.

אלעד שפר: האכיפה לוקה בחסר אם בכלל יש אכיפה ופשוט מאוד מאוד נדרש להתייחס לזה.

אלעד שפר: אני למשל, בשנת 2014 נכנס לתוקף איסור הצבת מכונות אוטומטיות לסיגריות, אני עדיין מקבל תלונות יותר מארבע שנים אחרי שזה נכנס לתוקף.

אלעד שפר: אני עדיין מקבל תלונות על הצבת מכונות למכירת מוצרי טבק.

תמר זנדברג: על מי מוטלת האכיפה בחוק שלכם, על הרשות המקומית או על משרד הבריאות?

אלעד שפר: כרגע הרשות המקומית והמשטרה.

תמר זנדברג: אוקיי, אז מה בעצם החוק מוסיף?

אלעד שפר: החוק מוסיף נאמני מניעת עישון - - -

יהודה גליק: ציבור.

תמר זנדברג: מטעם הרשות המקומית?

יהודה גליק: לא, כמו שיש נאמני ניקיון יש - - -

תמר זנדברג: יש להם סמכות?

יהודה גליק: כן.

אלעד שפר: כמו שיש נאמני ניקיון - - -

תמר זנדברג: שמי יכשיר אותם, מי יסמיך אותם?

אלעד שפר: משרד הבריאות.

אלעד שפר: כמו שהמשרד להגנת הסביבה מכשיר ומסמיך נאמני ניקיון, אני אחד מהנאמני ניקיון, ואני מאוד מקווה שהצעת החוק צריכה לעלות בוועדת שרים לענייני חקיקה ביום ראשון הקרוב.

תמר זנדברג: תודה.

תמר זנדברג: מארק לוריא.

תמר זנדברג: אחריו שוש גן נוי.

שוש גן-נוי: אני - - -

תמר זנדברג: אם את רוצה לוותר אז אנחנו נשמח כי יש כאן עוד הרבה.

שוש גן-נוי: למעשה כמעט כבר אמרו את הכל.

שוש גן-נוי: רק להדגיש יותר את הנושא של אכיפה, לא רק בתי ספר או זה אלא בכללותו ואת כל הנושא של הסמכת תלמידי משרד הבריאות ומשרד הפנים במרכז השלטון המקומי, הרשויות המקומיות.

תמר זנדברג: מאה אחוז, תודה.

תמר זנדברג: מארק לוריא.

מארק לוריא: רק רציתי להעלות לגבי האכיפה את היוזמה החדשה שלנו יחד עם שירה עם המיזם.

מארק לוריא: יש חוק במדינת ישראל מ-2004 איסור מכירה לקטינים עד גיל 18.

מארק לוריא: כמובן שאנחנו גם מעוניינים דרך החוק של יהודה להעלות את זה ל-21.

מארק לוריא: כמה שידוע לי אף פעם לא נתנו קנס כזה במדינת ישראל עד עכשיו.

מארק לוריא: היום החוק הזה בעצם האחריות מוטלת על המשטרה.

מארק לוריא: שוטרים אמרו לי שאם הם יכנסו לתחנה שלה שהם ראו בן 17 קונה חפיסה אחת של סיגריות יצחקו עליהם.

מארק לוריא: אז מה שאנחנו מציעים להפוך את זה למה שנקרא אווירה מנהלית, להעביר את האחריות גם למשרד הבריאות וגם לרשות המקומית.

מארק לוריא: היום הקנס 14,000, החוק של כבל גליק מעלה את הכנס ל-75,000.

מארק לוריא: אנחנו מציעים שיהיה פה קנס של 5000 ₪.

מארק לוריא: זאת אומרת שאנחנו למדנו ממיט זלר מה-FDA שהיה פה לפני חצי שנה שאחד הדברים ש-FDA מאוד מאוד מקפיד עליהם זה כל הנושא של מכירה לקטינים וזה עובד, זה מוריד בצורה משמעותית את מספר הילדים שקונים סיגריות.

מארק לוריא: ואני חושב שדרך זה אפשר לעשות את זה.

מארק לוריא: כבר יש קצת התקדמות דרך משרד הבריאות, הייתה צריכה להיות פגישה השבוע שבוטלה עקב - - - במשרד הבריאות.

מארק לוריא: אבל כבר העלינו את זה לוועדה לזכויות הילד שגם מטפלים ב- - - ספציפית אני גם מיידע את הוועדה שלך.

תמר זנדברג: אוקיי, תודה רבה, קרן גולדמן, משרד הבריאות.

תמר זנדברג: אחריה נסגור את משרד הבריאות עם אפי שפר ואחר כך קרן רוט משרד החינוך ותסיים ענת יום טוב משירותי בריאות כללית.

קרן גולדמן: אני אדבר קצת על העבודה שנעשית בתוך המרכזים לטיפול בהתמכרויות שבאחריות משרד הבריאות ששם שיעור המעשנים הוא מאוד מאוד גבוה.

קרן גולדמן: ולצערנו זיהינו שגם יש שיעור גבוה של אנשי צוות מטפלים שמעשנים.

קרן גולדמן: אז מה שעשינו בשלב ראשון זה מיפוי של אנשי הצוות שמעשנים, ביקשנו למנות בכל - - -

תמר זנדברג: את מדברת במרכזי התמכרויות מסמים?

קרן גולדמן: כן.

קרן גולדמן: אנשי הצוות מעשנים בשיעורים מאוד גבוהים.

תמר זנדברג: אני חייבת לומר, מכוון שהוועדה הזו כידוע לכם היא לא הוועדה למיגור העישון אלא ועדת הסמים והאלכוהול אז באמת היא עוסקת בהרבה מאוד דברים.

תמר זנדברג: אחד הדברים שמאוד מאוד בולטים במרכזי מניעת התמכרויות וגמילה וטיפול בהתמכרויות זה באמת הסיגריות.

תמר זנדברג: כלומר, יחסית לחלופה כשאנחנו יודעים מאיפה האנשים האלה באים זה באמת אף פעם לא דבר שלפחות אנחנו באמת התמקדנו בו, אבל בעצם מה שאת אומרת זה שיש לכם עבודה שהיא ממוקדת על נושא העישון במרכזי הגמילה וההתמכרויות.

קרן גולדמן: בתוך המרכזים שלנו יש עבודה על נושא של קידום בריאות באופן כללי והנושא של עישון כבר כמה שנים מעסיק אותנו.

קרן גולדמן: אז מה שאנחנו החלטנו לעשות זה לעשות איזשהו מיפוי של אנשי הצוות שמעשנים כדבר ראשון.

קרן גולדמן: ביקשנו מכל מרכז שלנו למנות נאמן עישון.

קרן גולדמן: ביחד עם המחלקה של חיים, כמובן, אנחנו עושים איזושהי הכשרה קצרה לנאמני עישון ולאחריה תהיה תכנית של קורס יועצי גמילה דרך אוניברסיטת בן גוריון שהם יוכלו לעשות אחר כך סדנאות למטופלים.

קרן גולדמן: בתוך המסגרת תהיה הכרה בטיפול - - - יוכלו לתת את התרופה ולעשות את הקישורים האלה.

קרן גולדמן: בתוך המרכזים אנחנו העברנו להם שאנחנו לאט לאט רוצים שהם יהיו מקומות שהם נקיים מעישון.

קרן גולדמן: זאת אומרת גמילה כפולה גם מחומרים וגם מעישון בו זמנית.

קרן גולדמן: אני לא יכולה לשקר ולהגיד שזה לא יצא איזושהי פאניקה בתוך המרכזים עצמם, אבל אנחנו לאט לאט פעלנו, אנחנו בתוך הבקרות שלנו מוודאים את זה שהמרכזים יקצו פינות עישון עם שלטים כמובן ובתוך העבודה השוטפת הטיפולית נעשית עבודה גם על הפחתה ועל הנזקים של העישון.

תמר זנדברג: ביחידה שלכם, של מניעת התמכרויות, יש מחשבה ספציפית על התמכרויות לסיגריות, על גמילה ועל מניעת התמכרות לסיגריות בלי קשר לסמים?

קרן גולדמן: כן וזה ביחד עם חיים.

תמר זנדברג: חיים הוא אחראי על המדיניות באופן כללי, אתם אגף שהוא בעצם עוסק יותר בטיפול, אנחנו מכירים אתכם מהנושא של - - -

קרן גולדמן: נכון, אבל הוא מסייע לנו.

קרן גולדמן: לצורך העניין נניח שיש שאלה בתוך האשפוזיות של בני נוער וצעירים נשאלת שאלה - - -

תמר זנדברג: לא, אני עכשיו שואלת משהו אחר.

תמר זנדברג: אני שמה בצד את כל נושא העבודה שלך ושל פאולה עם מכורים לסמים והתמכרויות לסמים ולאלכוהול.

תמר זנדברג: ואני שואלת ספציפית על עבודה בריאותית עם אוכלוסייה כללית של מעשנים.

תמר זנדברג: איפה הנושא הזה מרוכז מבחינה טיפולית במשרד הבריאות.

חיים גבע הספיל: גמילה מעישון מוגדרת בסל שירותי הבריאות וזה באחריות קופות החולים.

חיים גבע הספיל: זה לא נושא שנכנס לתחום ההתמכרויות.

תמר זנדברג: ומי הרפרנט לזה, זה אתה?

תמר זנדברג: הרפרנט המקצועי.

חיים גבע הספיל: לא, לא, אני אומר, מבחינה עקרונית המשרד מפקח על הקופות, יש אגף לפיקוח על הקופות ושם מוודאים באמת שכל חוק ביטוח בריאות ממלכתי וכל השירותים והכל.

חיים גבע הספיל: אנחנו מצטרפים, היועצים של המחלקה מצטרפים לבקרות בקופת החולים ביחד עם כל המקצועות הבריאות השונים וכל האגפים השונים במשרד הבריאות.

חיים גבע הספיל: ואחד הדברים שאנחנו בודקים זה, כמובן, כל הנושא של הגמילה, ובדוח שר הבריאות מדיי שנה יש פרק שמוקדש לנושא הגמילה מעישון שמרכז את הנתונים מקופות החולים לגבי הגמילה ו- - -

תמר זנדברג: הבנתי.

תמר זנדברג: תודה קרן.

תמר זנדברג: אפי שפר, סגן ראש אגף אכיפה, משרד הבריאות.

אפי שפר: הפרק של האכיפה הוזכר כמה פעמים.

אפי שפר: לגבי המכונות שהוזכרו אנחנו מקבלים את הפניות של הציבור לגבי המכונות, הצלחנו להסיר את כל המכונות האלה שלגביהן קיבלנו באמת את הפניות.

אפי שפר: הכל, אם זה בשיתוף הרשויות המקומיות או בשיתוף המשטרה.

אפי שפר: אז באמת מי שרוצה לפנות אלינו מוזמן.

תמר זנדברג: אוקיי, אז יש פה אמירה בהקשר למה שאת אמרת, יש לך פה כתובת.

אפי שפר: אפשר לפנות אלינו ואנחנו נטפל בנושא הזה.

תמר זנדברג: מבחינת

תמר זנדברג: כם לא ידוע כרגע על מכונות שקיימות ואתם לא הגעתם ולא טיפלתם.

אפי שפר: אין לנו מיפוי של המכונות האוטומטיות.

קריאה: הבעיה היא שחל איסור מוחלט על הצבת מכונות ובכל זאת יש עדיין מ- - - ארבע שנים אחרי- - -

תמר זנדברג: זה מה שהוא אומר, הוא אומר שצריך לפנות אליהם איפה שידוע - - -

קריאה: אז הם מסירים את המכונות ומציבים אותם במכון אחר.

תמר זנדברג: איפה?

קריאה: במקומות אחרים.

תמר זנדברג: יש גורמי אכיפת חוק במדינה.

תמר זנדברג: זה לא אומר שאין פשיעה, אני אומרת את זה באופן כללי, זה לא אומר שאין עבירות על החוק, זה פשוט אומר שיש גורמים שמטפלים.

תמר זנדברג: אז הוא אומר כאן מרכז אכיפה, הוא אומר אני הכתובת.

תמר זנדברג: הוא אומר כאן, תקן אותי אם אני טועה, הוא אומר, לי לא ידוע על מקום שיש בו מכונה ואני לא באתי וטיפלתי והסרתי אותה.

תמר זנדברג: אז ככל שיש כאלה- - -

קריאה: אין לי טענות כלפיהם אבל העניין הוא עם החוק שצריך לתקן את החוק כך שמכונה למכירת מוצרי טבק תוחרם.

קריאה: כל מכונה שמתגלה תוחרם.

תמר זנדברג: מה אתם עושים עם המכונות שמגלים עליהן?

אפי שפר: כרגע אנחנו מפנים אותן, יש כאלה שהרשויות המקומיות באמת מחרימות אותן.

אפי שפר: אבל יש כאלה שמוסרות על ידי בעלי עסקים - - -

תמר זנדברג: אז למה באמת אם ככה, למה אתם לא- - -

אפי שפר: למשרד הבריאות אין בעצם את הסמכות אכיפה בעניין הזה.

אפי שפר: למי שיש סמכויות אכיפה מכוח של חוקים אחרים בעצם, זה לא מכוח החוק הזה זה לרשויות המקומיות.

אפי שפר: אם זה חוק הניקיון - - -

תמר זנדברג: אז למה אתם לא עובדים איתם?

אפי שפר: אנחנו עובדים איתם, אנחנו עובדים בשיתוף פעולה עם הרשויות המקומיות שלהן בעצם יש את הסמכות לפנות את המכונות האלה.

אפי שפר: לנו אין את הסמכות לפנות אותן.

תמר זנדברג: אני מבינה.

תמר זנדברג: מה שאתה אומר פה בעצם זה שאתה מזהה הבדל בין רשויות שונות, יש רשויות שמפנות ויש רשויות אחרות שלא.

תמר זנדברג: אז יש לך רשימה כזאת של - - -

אפי שפר: לא, רוב המקרים שאנחנו נתקלים בהם כבר בעלי עסקים ברגע שהם מקבלים את המכתב התראה מאיתנו מפנים את המכונה.

אפי שפר: מה הם עושים עם המכונה אנחנו לא יודעים בדיוק מה הם עושים עם המכונה.

אפי שפר: יש רשויות מקומיות - - -

תמר זנדברג: אולי אם ככה אפשר להציע נוהל אחר במקום - - - האם אתם יכולים במקום לפנות לבית העסק לפנות לרשות המקומית ולבקש ממנה להחרים את המכונה פשוט על מנת - - -

אפי שפר: אנחנו יכולים לעשות את זה, אנחנו פונים לרשות המקומית, גם לרשות המקומית וגם לבעל העסק, אבל לרוב בעלי עסקים כבר מפנים אותה ולא רוצים להסתבך עם השעיה של ביטוח רישיון עסק וכל הנושא הזה.

תמר זנדברג: אבל אז נוצר פה משהו, מה שעולה כאן, זה שיש איזשהו משחק חתול ועכבר.

תמר זנדברג: זה רק כל הזמן זז ואתם עד שתקבלו את התלונה הבאה, מכוון שאתם עובדים לפי תלונות וטוב שכך אז בעצם כל מה שבעל המכונה צריך לעשות זה טנדר שיהיה לו וכל פעם שהוא מקבל את המכתב הוא יעביר את זה למקום אחר.

חיים גבע הספיל: המחוקק כשהוא טיפל בנושא של מכונות אוטומטיות הוא קבע איסור הצבה של מכונה, הוא לא קבע איסור על עצם קיומה של המכונה או חובה להחרים אותה או משהו כזה.

חיים גבע הספיל: אז צריך את הסמכות בחוק כדי להחרים אז - - -

תמר זנדברג: אני למדתי כאן, אני כאן בכנסת חמש וחצי שנים, יש משהו שלמדתי זה שתמיד מדברים על החקקת ועל חקיקת יתר וכל הדברים האלה, יש חוקים שמתקדמים גם אם לא צריך אותם ומנגד יש הרבה פעמים, הנה, הוא אומר, יש פעמים שהרשות המקומית במקום ללכת ולחפש את הסמכות, זה לא שאין, אין איסור, איסור הצבה, מה זה איסור קיומה, אין איסור על ייצור ואם יהיה זה יהיה תכולה טריטוריאלית ויגידו שזו מכונה מחו"ל והיא באה במכולה.

תמר זנדברג: ללכת ולחפש בדיוק את הסעיף בחוק במקום להשתמש בסמכות שכבר קיימת, ונאמר כאן שכבר קיימת, אני חושבת שהתפקיד שלנו כאן, ואתם משרדי הממשלה, אתם אלה שמבצעים, בואו נתחיל בלעבוד קודם כל אל מול הרשות המקומית.

תמר זנדברג: בסדר, אז אני אומרת במקום - - -

אפי שפר: פה אנחנו באמת תלויים בשיתוף הפעולה של הרשויות המקומיות בלבד.

תמר זנדברג: יפה, ולכן אני שואלת, אני מוכנה למשל לקיים דיון על זה אם יש לכם איזושהי עבודה כבר שאתם יודעים איזה רשויות מקומיות יותר - - - נזמין את מרכז השלטון המקומי, נזמין את הרשויות המקומיות, ניתן לזה פוש ובוא נתחיל.

תמר זנדברג: במקום לחוקק ואז יסתבר שחוקקנו ולא הייתה בדיוק סמכות לזה וזה איסור הצבה ולא איסור קיום ואז, כמו עם הכרטיסים, זה בא מחו"ל - - -

אפי שפר: אז בהמשך למה שאת אמרת, באמת, אני רוצה לגעת בנושא של מניעת עישון במקומות הציבוריים לעניין האכיפה.

אפי שפר: הרשויות המקומיות באמת אחראיות על האכיפה ואת יכולה, אני אפנה אותך לדוח שר הבריאות לפרק האכיפה, אנחנו באגף פנינו לרשויות המקומיות בדואר רשום אפילו בשביל שלא יגידו שלא קיבלו, ומתוך 260 רשויות מקומיות אנחנו קיבלנו תשובות של 25 רשויות בלבד לגבי היקף האכיפה שלהן ברשות המקומית.

אפי שפר: שמתוך ה-25 האלה חלקן אמרו שהן לא אכפו.

אפי שפר: זאת אומרת, חילקו אפס קנסות - - -

חיים גבע הספיל: 21 רשויות דיווחו על אפס אכיפה, 25 רשויות נתנו איזשהם נתונים שכן יש אכיפה ו-211 בכלל לא ענו.

אפי שפר: כאשר ירושלים ותל אביב עומדות בראש האכיפה.

אפי שפר: זה באמת - - -

קריאה: את מחנה את הרכב שלך 10 דקות בתל אביב - - -

תמר זנדברג: ברור ברור.

קריאה: יש החלטת ממשלה - - -

תמר זנדברג: קלטתי, הבנתי, אנחנו טיפה - - - אני מציעה, זה מעולם לא עשינו, אנחנו נעשה כאן דיון, למרות שאנחנו עכשיו נכנסים לבחירות האמת, בחירות מוניציפאליות.

קריאה: דווקא בגלל שנכנסים לבחירות, זה חשוב.

תמר זנדברג: אנחנו נערוך בוועדה דיון יחד עם מרכז השלטון המקומי בנושא אכיפה למניעת עישון ברשויות המקומיות, כולל החוק למניעת עישון במקומות ציבוריים - - - אנחנו נזמין.

קריאה: - - -

קריאה: המשטרה מסרבת לאכוף - - -

תמר זנדברג: תודה רבה לכולם על העזרה.

תמר זנדברג: במקום שנתחיל עכשיו בדקה האחרונה של הדיון דיון חדש אנחנו נעשה דיון מיועד לרשויות המקומיות עם משרד הפנים, עם מרכז השלטון המקומי, אנחנו נפנה אליכם מי עוד המוזמנים, עם המשטרה, כמובן עם משרד הבריאות וניכנס לנושא הזה.

תמר זנדברג: כל נושאי העישון כולל החוק למניעת עישון במקומות ציבוריים.

תמר זנדברג: קרן רוט.

קרן רוט-איטח: אני רק רוצה להתייחס בקצרה למה שנאמר כאן ולציין שעבודה חינוכית שתשפיע על הפחתת הנכנסים למעגל העישון לא יכולה להתבצע במנותק ממדיניות כוללת שקשורה למיסוי ומכירה ואכיפה של הדברים האלה.

קרן רוט-איטח: אנחנו, כפי שהתחייבנו, פרסמנו חוזר מנכ"ל שמחדד את צו איסור עישון במקומות ציבוריים ומתייחס לאיסור עישון בתוך המרחב הציבורי.

קרן רוט-איטח: אנחנו מודעים לכך שהדברים לא קורים במלואם ויש מקומות שזה עדיין קורה ומקומות שזה קורה ואנחנו יודעים את זה אנחנו נכנסים ומתערבים ברמה החינוכית והמשמעתית.

קרן רוט-איטח: בנושא הבקרה והאכיפה, כפי שהתחייבנו, שוב, השנה הכנסנו שאלות שקשורות בקיומן של פינות עישון ועישון בתוך רחבי בית הספר שמתייחסות לצוות החינוכי.

קרן רוט-איטח: זה נכנס לתוך הבקרה, אגף הבקרה סיים בקרה בבתי הספר היסודיים ועוד כשלושה חודשים מגיעים לנו נתונים על מה שקורה במוסדות שעברו את הבקרה.

קרן רוט-איטח: כ-362 עובדות חינוך בחינוך היסודי עברו בקרה.

קרן רוט-איטח: כפי שנאמר גם בדיון הקודם בדצמבר המוסדות של החינוך העל יסודי עדיין לא נכנסו לבקרה בגלל עיצומים של ארגוני המורים, אבל לפחות אנחנו התחלנו את הדבר הזה.

קרן רוט-איטח: תהיה לנו תמונת מצב לגבי בתי הספר היסודיים ואנחנו לקראת שנת הלימודים הבאה - - -

תמר זנדברג: שנת הלימודים הבאה זה עכשיו.

קרן רוט-איטח: לא, לא, סיימנו את תהליכי הבקרה, יש נתונים על בתי הספר היסודיים, הנתונים כרגע בעיבוד, יהיו תוצאות בעוד כחודשיים-שלושה, לגבי היסודיים - - -

תמר זנדברג: אז אנחנו נבקש להציג אותם בוועדה.

קרן רוט-איטח: אין שום בעיה, נציג אותם.

קרן רוט-איטח: ולקראת שנת הלימודים הבאה בימי הערכות תהיה שוב תזכורת לגבי תקנון בית הספר, לגבי איסור עישון בתוך המרחב הציבורי, בתוך המרחב הבית ספרית תהיה חזרה על זה - - -

תמר זנדברג: זה סבבה, אבל השאלה שלנו זה האם תוכלו להראות לנו צעדי אכיפה נגד מחששות בתוך בתי הספר.

תמר זנדברג: בתיכון שלי הייתה מחששה וכשהגעתי לפני שלוש שנים, פעם אחרונה שהייתי שם בבחירות כדי לדבר באירוע בחירות המחששה עדיין הייתה שם.

קרן רוט-איטח: אני מאוד מקווה שכשתחזרי לשם השנה לקראת הבחירות לא תמצאי את הדבר הזה.

קרן רוט-איטח: מנהלי בתי הספר מודעים לכך שזה אסור, הם הונחו לזה שזה אסור, המפקחים יודעים שזה אסור - - -

תמר זנדברג: אני לא רוצה ללכת לבדוק בתיכון שהבת שלי הולכת אליו שנה הבאה.

קרן רוט-איטח: אז אני מציעה שאת כהורה, במקום של הורה כן תשאלי.

תמר זנדברג: בהחלט, תוך כדי אני חושבת על התיכון שלמדתי בו לפני 24 שנה או יותר, בעצם הבת שלי הקטנה הולכת לשם בשנה הבאה אז אולי כדאי שאני בעצמי אתקדם דור, כבר אפסיק לחשוב על עצמי בתור תלמידה ועל הבת שלי.

תמר זנדברג: אני אבדוק את הנושא.

קרן רוט-איטח: אני מאוד מקווה ששם אנחנו לא נתבדה ובאמת נמצא שבית הספר עשה שינוי במהלך השנים האלה.

קרן רוט-איטח: שוב אני אומרת, במקומות שאנחנו יודעים שזה קורה וזה מגיע לידיעתנו או דרך הורים או דרך מורים שמתלוננים על הדבר הזה אנחנו פועלים שם ועושים שם פעולות חינוכיות על מנת להתמודד עם הדבר הזה.

קרן רוט-איטח: צריך להבין שבני נוער גם עצמם מכורים לעישון, הם מכורים לניקוטין, ולכן העבודה היא פה עבודה מאוד מורכבת.

קרן רוט-איטח: לצד העבודה החינוכית אנחנו גם מציעים עבודה שהיא עבודה טיפולית.

קרן רוט-איטח: ואנחנו חברנו גם לקופות החולים על מנת לאפשר בתוך בית הספר איזושהי אפשרות לגמילה.

קרן רוט-איטח: אנחנו עושים פעולות גם כאן וגם כאן וצריך להבין שבית הספר צריך להתמודד עם בעיה כפולה ומכופלת של בני נוער שמכורים לסיפור הזה.

קרן רוט-איטח: אז עוד יותר מקשה על ההפרדה אבל יחד עם זאת אנחנו מאוד נחושים בעניין שאסור לעשן בתוך המרכז החינוכי, גם למורים וגם לתלמידים ודאי.

קריאה: למי פונים שאני אוכל לפחות להפיץ את זה, למי צריכים לפנות - - -

קרן רוט-איטח: למנהל בית הספר ואם זה לא עוזר למפקחת בית ספר, מנהלת המחוז, ואפשר גם לפנות אליי תמיד.

תמר זנדברג: אוקיי, תודה.

תמר זנדברג: אחרונת הדוברות ענת יום טוב משירותי בריאות כללית, בבקשה.

ענת יום טוב: שירותי בריאות כללית והאיגוד הישראלי למקדמי ומחנכי בריאות.

ענת יום טוב: ממש כמה סוגיות קצרות וקטנות.

ענת יום טוב: קודם כל, דיברנו הרבה על אזהרות גרפיות אז אני רק רוצה לתת נתונים של מספרים.

ענת יום טוב: אנחנו יודעים שבאירופה אנחנו נוסעים ורואים כל מיני תמונות כאלה נוראיות, יש את הדוח הקנדי שממש דירג את כל המדינות מבחינת אזהרות גרפיות, מבחינת גודל האזהרות על חפיסות הסיגריות ומבחינת אם יש אזהרות של תמונות או אין.

ענת יום טוב: ישראל מדורגת מספר 123 מתוך 153.

ענת יום טוב: כלומר, אנחנו מדורגים למטה למטה, ממש בתחתית הדירוג מבחינת זה שעל חפיסת הסיגריות אצלנו יש רק 30% משטח החפיסה זה אזהרות לעומת מדינות אחרות שיש 50%, 60%, 70%, 80% ועד 90% אפילו.

ענת יום טוב: לפנינו ברשימה עומדות מדינות כמו ירדן, פקיסטן, איראן, פרו, מצרים וכו', כך שאנחנו ממש - - -

תמר זנדברג: לפנינו מאיזה בחינה?

ענת יום טוב: מבחינת גודל האזהרה על חפיסת הסיגריות.

ענת יום טוב: 50%, 60%, 70% ויש גם אזהרות גרפיות, תמונות.

ענת יום טוב: ישראל רחוקה מאוד מזה כך שיש לנו הרבה עבודה לעשות.

ענת יום טוב: וגם אם הצעת החוק תעבור על 50% מהחפיסה אנחנו עדיין נהיה בתחתית מהבחינה הזאת.

ענת יום טוב: מהבחינה השנייה דיברנו על איסור פרסום ודיברנו על כמה חוזק יש לפרסום.

ענת יום טוב: אז אני רוצה להדגיש את העניין הזה שאנחנו מבקשים פרסום ממשרד הבריאות.

ענת יום טוב: שנים ושנים כבר לא היו פרסומים נגד העישון.

ענת יום טוב: ואם אני בתור ילדה בת שש זוכרת את הפרסומת על התולעים אז זה אומר שזה היה מאוד מאוד אפקטיבי - - -

קריאה: זה לא היה משרד הבריאות דרך אגב.

ענת יום טוב: זה לא היה משרד הבריאות, וגם האגודה למלחמה בסרטן עושה הרבה פרסומת - - -

קריאה: יש גם - - - עישון במקומות ציבוריים, חייבים ללוות את זה.

ענת יום טוב: אם יש לזה כל כך השפעה גדולה צריכות להיות הרבה יותר פרסומות נגד עישון וגם לפרסם את העניין הזה שיש סדנאות לגמילה מעישון שניתנות בחינם בכל קופות החולים ואנשים לא יודעים את זה.

ענת יום טוב: אז זה דבר נוסף.

ענת יום טוב: ודבר אחרון אני רק רוצה להראות פה דוגמה שהשילוט בארץ מראה שילוט נגד עישון, בעולם שגם נגד אידוי.

ענת יום טוב: כלומר, שתהיה נורמה, אני יודעת שזה - - - שתהיה נורמה שאסור - - -

תמר זנדברג: אנשים יחשבו שאסור להעתיק קבצים עם דיסק און קי.

ענת יום טוב: אז גם אסור לעשן וגם אסור לאדות בכל מיני מקומות ובוועדה הקודמת מישהי כמעט ניסתה לאדות עליי את הגו'ל תוך כדי ישיבה אז - - -

תמר זנדברג: אוקיי, תודה.

שוש גן-נוי: משפט אחד למשרד הבריאות לגבי נתונים – מה שחסר בדוח שר הבריאות, חיים, אני כל פעם אומרת את זה, זה עישון אצל נשים הרות.

שוש גן-נוי: אין לנו בישראל נתונים על זה מבוססים, אין לנו לגבי עישון של סיגריות אלקטרוניות ועכשיו גם לצרף את האייקוס.

שוש גן-נוי: חסרים לנו נתונים כדי שנוכל יותר - - -

קריאה: בכלל אין מעקב מסודר אחרי מצב העישון בישראל.

שוש גן-נוי: זו לדעתי נקודה מאוד מאוד חשוב.

קריאה: הרבה אנשים אומרים אני לא מעשן, אני מעשן אייקוס, לא מגדירים את עצמם כמעשנים.

חיים גבע הספיל: יש נתונים לגבי סיגריות אלקטרוניות אבל הם מאוד מאוד נמוכים - - -

שוש גן-נוי: אוקיי, יש לשנה הבאה?

שוש גן-נוי: פרויקט לנשים הרות.

חיים גבע הספיל: אין מעקב מסודר, אין - - -

שוש גן-נוי: אני כל הזמן חוזרת ומדגישה את הנושא של נשים הרות - - -

חיים גבע הספיל: זה לא סקר שעושים כל שנה - - -

שוש גן-נוי: אבל לא עשו בכלל.

תמר זנדברג: אני רוצה לסכם את הדיון.

תמר זנדברג: קודם כל, לפי סעיף 123 לתקנון הכנסת אני רוצה להביא להצבעה את- - - זה צריך היה להיות בסדר יום של הישיבה מראש יכול להיות.

תמר זנדברג: אוקיי, נצביע על זה עכשיו ואם יש צורך אז נקבע ישיבה נוספת בשביל זה על מנת שזה יופיע בסדר היום.

תמר זנדברג: אבל בהחלט לפי סעיף 123 לתקנון הכנסת אני מבקשת לזמן שוב את שר האוצר ולחלופין את מנכ"ל המשרד כדי לתת תשובה בנושא השוואת המיסוי.

תמר זנדברג: יהודה גליק יצא אבל זה המקום מצד אחד לשבח אותו על מסירותו שבאמת גם כבר גובלת במסירות פיזית ואני לא רוצה לומר מסירות נפש כי זה לא המקרה, אבל באמת מסירות יוצאת דופן.

תמר זנדברג: ועם זאת לקרוא לו לשקול את הדברים בצורה מאוד מאוד משמעותית כי אנחנו, הציבור שבחר בו, וכולנו וכל הכנסת זקוקים לו למשימות חשובות לא פחות אז שלא נכלה את כל כוחותינו בעניין אחד.

תמר זנדברג: אז אנחנו נבקש לזמן את השר או את המנכ"ל לדיון בנושא מיסוי מוצרי טבק, כמובן נצרף את הפרוטוקול.

תמר זנדברג: הוועדה רואה מאוד בחומרה את ההעדרות השיטתית, ומבחינתנו המכוונת וגם שמביעה מסר של נציגי משרד האוצר מהדיון הזה במקום שבו הם חשובים ביותר ומבחינתנו זה פשוט הזנחה והפקרה של המשימה שעומדת בפניו.

תמר זנדברג: שמענו כבר התבטאויות מהשר שאומר שהוא לא מעוניין להעלות מיסים במירכאות.

תמר זנדברג: אני רוצה מאוד מאוד לקוות שלא משם נובעת ההיעדרות הזאת, מכוון שמדובר כאן בבאמת חובה, קודם כל בהשוואה מיסוי, ודבר שני בחובה באמת של הצלת חיים ולמען בריאות הציבור ומניעת מוות.

תמר זנדברג: שמענו כאן את הנתונים של המיזם למיגור העישון שמראים על כך שעצם הצעד הזה יביא בבת אחת לשינוי משמעותי מאוד, כמובן בצירוף צעדים נוספים שמתבצעים גם במשרדי הממשלה וגם כאן בכנסת.

תמר זנדברג: אנחנו בנוסף נערוך דיון, כמו שאמרתי, בנושא הרשויות המקומיות על כל ההיבטים ואני מזמינה את כל מי שיושב כאן להעביר אלינו מוזמנים, נושאים, את מי צריך להזמין ובמה צריך לדון בכל הנוגע לרשויות המקומיות.

תמר זנדברג: אנחנו נערוך דיון.

תמר זנדברג: אני יכולה לבקש ממך, קרן, שנערוך דיון, אמנם גם הכנסת תהיה בפגרה, אנחנו נהיה איתך בקשר לגבי דיון, אולי עם פתיחת שנת הלימודים או משהו כזה על מנת שזה יהיה בצמוד לשנת הלימודים לגבי האכיפה והפיקוח בבתי הספר.

תמר זנדברג: וכמובן בשנה הבאה, ביום המיוחד, לא יודעת אם אני אהיה כאן, אם הכנסת הזאת, כן לא, אבל מה שלא יהיה אני בטוחה שכולנו נשוב וניפגש.

תמר זנדברג: תודה לכולם, הישיבה נעולה.